Beta 19. oktobra 2021. 21:40\nPremijerka Srbije Ana Brnabić izjavila je danas da je ovogodišnji Izveštaj Evropske komisije o napretku Srbije u procesu pristupanja EU „daleko najbolji“ u poslednjih nekoliko godina i da je preporuka za otvaranje dva klastera snažna politička poruka da je mnogo uradjeno u oblasti vladavine prava.\n„Postoje još neke stvari oko kojih razmišljamo drugačije i ne vidimo isto i mislim da smo imali konkretnije rezultate nego što su prikazani u izveštaju. U nekim apsektima smo očekivali još povoljniji izveštaj, ali svakako smo zadovoljni što je konstatovan napredak u skoro svim oblastima“, izjavila je Brnabićeva nakon što joj je šef delegacije EU u Srbiji Emanuele Žofre (Giaufret) predao Izveštaj.\nBrnabićeva je istakla da je posebno važno što je konstatovan napredak u apsolutno svim političkim kriterijumima i u reformama u oblasti vladavine prava što je, kako je rekla, prvi put.\n„Moramo još mnogo da uradimo i postignemo još značajniji napredak, ali prvi put je poslata jasna direktna poruka da je Srbija napravila značajan iskorak, pre svega u oblasti vladavine prava“, rekla je premijerka.\nEvropska komisija je u izveštaju konstatovala da su ispunjena merila za otvaranje klastera 3 i 4 koji se odnose na konkurentnost i zelenu agendu i preporučila njihovo otvaranje.\n„Ovo je snažna politička poruka i državama članicama i našoj zemlji i gradjanima da smo napravili napredak, da je jasno da smo mnogo uradili u oblasti vladavine prava“, rekla je Brnabić na zajedničkoj konfenreciji sa Žofreom i ministarkom za evropske integracije Jadrankom Joksimović.\nDa li će klasteri biti otvorena sada zavisi od svih država članica, rekla je premijerka i dodala da će Srbija biti u stalnom direktnom kontaktu sa svim zemljama EU i da će im pružiti dodatne informacije kako bi od svih dobila zeleno svetlo da na narednoj medjuvladinoj konferenciji bude otvoreno makar jedan klaster.\nAna Brnabić je istakla i da je u izveštaju prvi put od 2016. konstatovan napredak u oblasti slobode izražavanja i da to predstavlja „veliki iskorak“.\nU ovogodišnjem izveštaju je ocenjeno da je u toj oblasti ostvaren „ograničen napredak“, dok je prethodnim izveštajima ocenjivano da nema napretka.\n„To je velika i važna stvar za sve nas“, rekla je Brnabić i pozvala medijska udruženja koja su napustila radnu grupu za bezbednost i zaštitu novinara da se vrate kako bi nastavili zajedno da rade.\nBrnabićeva je dodala da treba uraditi još mnogo toga, uključujući i to kako se političari generalno obraćaju medijima, a ne samo narodni poslanici.\n„Zaboravljamo političare iz opozicije koji ne žele da odgovaraju medijima, da (Dragan) Djilas neće da pusti sve medije na konferencije i da otvoreno kaže da je neko novinar a neko nije“, rekla je premijerka.\nAna Brnabić je, izmedju ostalog, istakla da je u Izveštaju konstatovano da je Vlada počela da sprovodi preporuke ODIHR-a, da je Skupština značajno smanjila primenu hitnih procedura i da je usvojila kodeks ponašanja i da pravosudni sistem već petu godinu zaredom rešava više predmeta nego što prima.\nU oblasti borbe protiv korupcije i organizovanog kriminala je ostvaren ograničen napredak, rekla je Brnabićeva i najavila da će Vlada u narednih 10 dana uputiti izveštaj organizaciji GRECO o svemu što je uradjeno, dodajući da nema nijedna preporuka koja nije u potpunosti ili delimično ispunjena.\nPremijerka je rekla da je „ostalo da se reši“ pitanje v.d. stanja u javnoj upravi i da će se Vlada u budućnosti fokusirati na javnu upravu.\nPremijerka je zahvalila Evropskoj komisiji što je prepoznala rezultate i rekla da će izveštaj biti „vetar u ledja“ i ogromna motivacija Vladi da radi više i pokuša da bude još efikasnija.\nŠef Delegacije EU u Srbiji izjavio je da Izveštaj beleži povećan broj reformi koje je srpska vlada postigla u prethodnom periodu.\nŽofre je rekao da EU podržava otvaranje klastera 3 i 4, ali da je na zemljama članicama da donesu odluku o tome.\n„Važno je da Srbija nastavi da sprovodi reforme u vladavini prava, borbi proitv korupcije i organizovanog kriminala i slobodi izražavanja i medija“, rekao je Žofre.\nAmbasador EU je rekao da je neophodno da se dalje radi na primeni svih prethodnih dogovora u okviru dijaloga sa Kosovom kako bi se postigao sveobuhvatan pravno obavezujući sporazum.\n„To je krucijalno i urgentno kako bi obe strane napredovale na putu ka EU“, kazao je Žofre.\nKada je u pitanju sloboda izražavanja, rekao je da je bilo napada na novinare i da još treba da se radi na njihovoj bezbednosti.\n„Voleli bismo da u Skupštini vidimo manje zapaljivog jezika i napada na sve koji izražavaju drugačije političko mišljenje“, kazao je Žofre.\nTakodje je izjavio da treba da se primene preporuke definisane u medjustranačkom dijalogu o izborima.\nPohvalio je osnivanje novog Ministarstva za ljudska i manjinska prava i društveni dijalog, ali je dodao da mnogo više može da se uradi u cilju kreiranja okruženja povoljnog za civilno društvo.\nŽofre je rekao da još dosta toga treba uraditi u reformi javne uprave, da je potreban napredak u borbi protiv organizovanog kriminala i konkretni rezultati u istragama, procesuiranjima i osudjujućim presudama.\n„Komisija će nastaviti da pomno prati stanje u vladavini prava i dijalogu s Kosovom i to će utvrditi tempo daljeg napretka u procesu pristupanja“, rekao je ambasador EU.\nMinistarka Joksimović je ocenila da je ovogodišnji izveštaj jedan od boljih u poslednjih nekoliko godina, da je objektivan i prepoznaje napore Srbije i da jasno govori u kom pravcu dalje da ide.\n„Iz izveštaja se može steći dobar utisak o zemlji i vladi koja je u teškim okolnostima pokazala hrabrost i motivisanost da usred pregovora prihvati novu metodologiju i bude zemlja koja neće da se žali i koristi kao izgovor za manjak reformi nego zemlja koja je prihvatila da promeni pravila igre i pokaže spremnost, posvećenost i hrabrost“, rekla je Joksimovićeva.\nIzveštaj na objektivan način govori o svemu onome što je dobro uradjeno, kazala je Joksimović i dodala da je napredak evidentiran u svim oblastima.\nMinistarka je istakla da je Izveštaj dobra osnova za sve države članice do kraja godine daju saglasnost za otvaranje dva klastera. //\nBorel Kurtiju: SZO mora biti sproveden i biće deo sporazuma o…


Realizacija projekta “Omladinska saobraćajna policija” | Visokoin.com\nRealizacija projekta “Omladinska saobraćajna policija”\nUdruženje „Mladi Volonteri“ obavještava javnost da je u toku realizacija projekta „Omladinska saobraćajna policija“. Cilj ove inicijative je povećati sigurnost djece i mladih u saobraćaju te uticati na informisanost o direktnim posljedicama nekulture u saobraćaju.\nU toku realizacije projekta želimo prvenstveno uticati na djecu i mlade tako što ćemo ih edukovati na temu sigurnosti saobraćaja. Pored ovoga želimo da utičemo na sve sugrađane, naročito vozače koji će nakon sprovedenih projektnih aktivnosti, više razmišljati o posljedicama zauzimanja pješačkih staza za parkiranje i vožnje neprimjerenom brzinom.\nU konačnici, ishodi ove inicijative koje očekujemo da vidimo je generalno povećanje kulture u saobraćaju koja je u našoj lokalnoj zajednici trenutno na nezavidnom nivou. Povećanje kulture u saobraćaju će direktno da smanji broj nepropisno parkiranih vozila na području Općine Visoko, te da poveća sigurnost djece, mladih i ostalih građana u saobraćaju.\nKroz projekat realizovat će se sljedeće aktivnosti:\nEdukacija učesnika o sigurnosti u saobraćaju (27.8.2016., subota u 12h, Centar za mlade „Youth“ Kovacica 3, Visoko),\nUlična akcija (29.8.2016., ponedjeljak, od 10h)\nUlični performans (31.8.2016., srijeda, od 10h)


Liga šampiona 2019/20: Crvena zvezda - Totenhem - Dan u Beogradu\nNaslovna » Izlasci » Sport » Liga šampiona 2019/20: Crvena zvezda – Totenhem\nLiga Å¡ampiona 2019/20: Crvena zvezda - Totenhem\nAh Neša 3. novembar 2019. Sport Postavite komentar\nUkoliko Bajern pobedi Olimpijakos u četvrtom kolu grupe u kojoj je i srpski šampion, Crvena zvezda bi imala lepe izglede da osvoji treće mesto i nastavak takmičenja u nokaut fazi Lige Evrope. Za proleće u Evropi, Zvezdi bi bio potreban samo jedan bod u dve predstojeće utakmice u Beogradu (protiv Totenhema i Bajerna) i jednoj u gostima (u Atini protiv Olimpijakosa).\nGrci i protiv Engleza igraju u gostima. A za one najveće optimiste: sa šest bodova možda bi crveno-beli mogli i do drugog mesta, ali i tu dosta zavisi od ostalih utakmica.\nŠto se ulaznica za meč protiv Totenhema tiče, navijači sa sezonskim kartama i članovi kluba imaju pravo na kupovinu četiri ulaznice ili četiri paketa ulaznica, sa popustom.\nIz uprave Crvene zvezde najavljuju da će učiniti sve da omoguće navijačima da na tribinama naprave spektakl na tribinama i da fudbaleri ostvare dobar rezultat u duelu koji može da im otvori put do osmine finala Lige šampiona.\nBajern – Crvena zvezda… 3:0\nCrvena zvezda – Olimpijakos… 3:1\nTotenhem – Crvena zvezda… 5:0\nTagovifk crvena zvezda fudbal izlasci jesen u beogradu liga šampiona sport stadion rajko mitić totenhem\nPrethodni Više noćenja u Beogradu u septembru 2019.\nSledeći Bitef teatar: Omen teatar – Tri lica ogledala


CIRSD predstavio novi, deveti broj časopisa „Horizons“ - CIRSD\nHome > Vesti > CIRSD predstavio novi, deveti broj časopisa „Horizons“\nCentar za međunarodnu saradnju i održivi razvoj (CIRSD) predstavio je u četvrtak novi, deveti broj časopisa „Horizons“. Na promociji održanoj u Aeroklubu govorili su predsednik CIRSD-a Vuk Jeremić, profesor na Univerzitetu u Gracu Florian Biber i profesor na Univerzitetu u Zagrebu Dejan Jović. Tema skupa bila je „Globalni vetrovi promena i posledice na Zapadni Balkan“.\nJeremić je rekao da zainteresovanost Sjedinjenih Američkih Država za Zapadni Balkan više nije naročito velika, i da to pokazuje nova američka strategija nacionalne bezbednosti u kojoj se region uopšte i ne spominje.\n„Politika Amerike je praktično na autopilotu od vremena kada se Zapadnim Balkanom poslednji put bavio vrh američke politike, ali to ne znači da SAD nisu prisutne i uticajne u regionu. Sve u svemu, nije došlo do bitnijih promena sa Donaldom Trampom“, naveo je Jeremić.\nJeremić je rekao da Albanci predlažu da se Amerika priključi pregovorima o Kosovu, dok je u Moskvi rečeno da je i Rusija zainteresovana da se priključi. Međutim, Evropska unija beži od te ideje.\n„Ideja uključivanja spoljnih aktera u kosovske pregovore u Briselu je dosta hladno primljena od Federike Mogerini. Mislim da je, sa druge strane, nemoguće postići konačni dogovor o Kosovu koji ne uključuje stalne članice Saveta bezbednosti“, rekao je Jeremić.\nJeremić je takođe naveo da rešavanje kosovske zagonetke ne bi značajno ubrzalo put Srbije ka Evropskoj uniji.\n„Da budemo iskreni, rešenje kosovske zagonetke zarad brzog članstva u EU je pomalo 'pase', i više ne odgovara realnosti", dodao je Jeremić.\nJeremić je ocenio da nikako nije za pohvalu ono što se događa u Srbiji, kada je reč o dostizanju evropskih standarda i poštovanja vrednosti.\nPredsednik CIRSD-a je naveo da najbolje vesti u regionu dolaze iz Makedonije i da je ta država važan primer, jer je tamo jedan loš, koruptivan koncept doživeo slom.\nJeremić je izrazio nadu da će se slične promene dogoditi i u drugim delovima Zapadnog Balkana, te da neće ceo region težiti "crnogorskom scenariju" koji podrazumeva decenijsku nepromenljivost vlasti.\nJeremić je naveo da je Turska istorijski prisutna na Balkanu i da je to regionalna sila koja nikada neće biti odsečena od Balkana.\n„Trebalo bi razumeti šta su njeni interesi i koji su modaliteti sprovođenja u delo tih interesa i mislim da Srbija to doživljava prilično površno“, rekao je Jeremić.\nJeremić je istakao da se odnos prema prisustvu Kine na Balkanu i u celoj Evropi veoma brzo menja.\n„U poslednjih godinu i po dana to pitanje počelo je da dolazi na drugačiji način u centar pažnje evropskih političara nego ranije. Pre nekoliko godina trkali su se ko će biti domaćin sastanka 16 plus jedan između Kine i država centralne i istočne Evrope, novi put svile se pominjao isključivo u pozitivnom kontekstu. To više nije tako“, rekao je Jeremić.\nPredsednik CIRSD-a je naveo da se ta promena vidi ne samo u novom briselskom diskursu, već i u nacionalnoj strategiji SAD.\n„Bojim se da u godinama koje dolaze neće biti poboljšano razumevanje evropskih i evroatlantskih saveznika sa Kinom. To nije u interesu Srbije, a ni ostatka regiona, jer se planirane investicije Kine u ovom delu sveta ne mogu supstituisati ostalim investicijama“, rekao je Jeremić.\nBiber je naveo da je zapadni Balkan geografski region oko kojeg postoje EU i NATO i da ne vidi da bi u tom regionu neka druga sila mogla da utiče suštinski i dugoročno.\nProfesor iz Graca je, na podsećanje o svojoj izjavi od pre godinu dana da „gledamo partiju pokera sa velikim ulozima u kojoj Srbija blefira sa ruskim vezama koje su manje suštinske nego što izgledaju, dok Rusija blefira sa jakim uticajem“, rekao da ne vidi kako bi Rusija mogla da ima neki uticaj koji znači više od oportunističkih izjava i pokušaja da se kvare odnosi u regionu.\n„To je blef i nije ništa drugo, a korisno je onima koji to koriste za promociju svojih dobrih odnosa sa Rusijom i onima koji žele da Rusiju uvek prikažu kao opasnost. Razne vlade u regionu to koriste u svoje političke svrhe“, rekao je Biber.\nTaj blef bi, dodao je, možda mogao da se pretvori u političku prednost Rusije i nekih vlada, ali to neće doneti dugoročnu korist.\n„Jačina Rusije je više pokazatelj slabosti Evropske unije u regionu i to vidimo u istraživanjima javnog mnjenja koja pokazuju da građani Srbije misle da je Rusija najveći investitor i donator u Srbiji, a u stvarnosti je tek na 10. mestu ili 15. mestu“, rekao je Biber.\nBiber je ukazao da Amerika nema strategiju za Zapadni Balkan ali u regionu ima veći uticaj od EU, koja nije spremna da koristi svoju moć na način kao Amerika ili Rusija.\nJović je rekao da bi bilo najkorisnije da države Zapadnog Balkana u isto vreme uđu u EU, a ne pojedinačno, jer bi to stvorilo mnoštvo bilateralnih problema.\nDodao je da se proces evropskih integracija nalazi u začaranom krugu i da su bilateralni odnosi lošiji nego što su bili pre pet ili 10 godina, a da bi u budućnosti mogli da se još pogoršaju.\nVideo snimak će uskoro biti dostupan.


Fajzerova vakcina odobrena za trudnice i mlađe od 18 | 013 info\nFajzerova vakcina odobrena za trudnice i mlađe od 18\nN1/B92\tPon, 03/05/2021 - 16:52\nOsobe uzrasta 16 i 17 godina i trudnice mogu da se vakcinišu Fajzerovom vakcinom protiv kovida 19, zaključio je Stručni komitet za imunizaciju na sastanku održanom 26. aprila.\nPrema zaključku Stručnog komiteta za imunizaciju, osobe uzrasta 16 i 17 godina mogu da se vakcinišu Fajzerovom vakcinom protiv kovida 19, po preporuci nadležnog pedijatra, pri čemu obrazac saglasnosti za vakcinaciju potpisuje lice koje se vakciniše u skladu sa Zakonom o pravima pacijenata.\nKako je objašnjeno, vakcina se daje intramuskularno u dve doze, sa razmakom od tri nedelje.\nStručni komitet ističe da nema raspoloživih podataka o zamenljivosti Fajzerove vakcine drugim kovid 19 vakcinama u cilju završetka serije vakcinacije. Osobe koje su primile jednu dozu Fajzerove vakcine treba da prime i drugu dozu istog cepiva kako bi kompletirale seriju vakcinacije.\nU skladu sa revidiranim preporukama Stručnog komiteta za imunizaciju, trudnoća ne predstavlja kontraindikaciju za primenu Fajzerove vakcine protiv kovida 19.\nTrudnice se, posle prvog trimestra trudnoće, mogu vakcinisati Fajzerovom vakcinom protiv kovida, u konsultaciji sa nadležnim ginekologom i uz individualnu procenu koristi i rizika od vakcinacije, stoji u preporukama Stručnog komiteta.


Vujošević: Čović stručnjak za sve, ali titula je naša! : Nadlanu.com\nVujošević: Čović stručnjak za sve, ali titula je naša!\nObjavljeno 11. jun 2013. / 20:50:59\n"Čović se neprekidno meša u suđenje, a dan uoči treće utakmice finala imao je konferenciju na kojoj je pričao samo o tome. Svakom novom konferencijom, koje su vrlo česte, Čović pokazuje kakav je stručnjak. On poznaje sport, politiku, ekonomiju, genetiku, a čak je i stručnajk za lepotu - pravi je esteta", rekao je Vujošević na konferenciji za novinare u hali "Pionir" uoči četvrte utakmice finalne serije plej ofa.\n"Sada barem znam kome da se obratim kada je u pitanju genetika. To je fašizam", dodao je Vujošević\nTrener Partizana priznao je da je po završetku jučerašnje utakmice opsovao sudiju Jevtovića, ali je negirao da mu je pretio.\n"Tačno je da sam ga opsovao, ali mu nisam rekao da neće živ izaći iz hale. Ponoviću - sudije nisu rešile jučerašnju utakmicu, ali nisam zadovoljan deljenjem pravde u poslednjoj četvrtini", rekao je trener crno-belih.\nOn je optužio Čovića da je konferencijom uoči trećeg meča na kojoj je najavio krađu na štetu Zvezde, izvršio pritisak upravo na Jevtovića i na taj način uticao na suđenje.\n"Teško je pobediti bilo koju ekipu tri puta zaredom. Ipak, siguran sam u konačan uspeh svog tima, verujem da bismo već sutra mogli da slavimo, a nismo slabiji od rivala. Još uvek smo u prednosti. Sutra moramo da imamo drugačiju energiju i agresivnost u odnosu na prethodni meč, takođe moramo da pokažemo i veću želju i da se grčevito borimo za pobedu", rekao je Vujošević.\nOn je rekao da u mečevima finalne serije nema favorita i podsetio da Zvezda ima dobar tim i da za razliku od crno-belih ima rešenu finansijsku situaciju.\nTrener Partizana istakao je da je svima - igračima, trenerima i sudijama, teško da rade svoj posao u fianlnoj seriji u trenutnim uslovima.\n"Rešenje za ovu situaciju u našoj košarci sigurno nije to što Čović planira da postane predsedmnik KSS i da onda domaću ligu vrati pod okrilje Saveza", naveo je Vujošević.\nOn je ponovio da je sukob dva kluba počeo intervjuom Nebojše Čovića prošlog leta i da se konstantno zaboravlja na incidente na meču u Železniku u junu prošle godine, kada je Partizan osvojio titulu šampiona države.\nPartizan vodi u finalnoj seriji plej ofa sa 2:1, a četvrti meč u kojem je Zvezda domaćin igra se sutra od 21 sat u hali "Pionir".\nduško vujoševićkk crvena zvezdakk partizankošarkanebojša ?ovićsuper liga srbije


PREDSTAVLJENI REZULTATI RADA KANCELARIJE ZA MLADE – Grad Niš\n· MS · 13. avgusta 2018.\nU sklopu obeležavanja Međunarodnog dana mladih koji je 12. avgusta, Kancelarija za mlade Grada Niša predstavila je svoj dosadašnji rad u prisustvu delegacija iz norveškog grada Saltdala. Nakon prezentacije razgovaralo se o mogućnostima dalje saradnje između naša dva grada na polju omladinske politike.\nKancelarija za mlade Grada Niša, jedna od 150 Kancelarija u Srbiji, pruža određen paket usluga koji se odnosi na unapređenje kvaliteta života mladih u gradu. Pružanjem logističke i finansijske podrške omladinskim akcijama i projektima Kancelarija za mlade se istakla kao pouzdan partner mladima u rešavanju problema i uvažavanju njihovih potreba. Pored toga, organizacijom raznih seminara i edukacija, mladima se pruža mogućnost za sticanje neformalnog obrazovanja. Kancelarija za mlade je naročito fokusirana na podsticanje zapošljavanja mladih i jačanje njihovih kapaciteta u cilju pronalaženja posla. Samostalno, ili u saradnji sa drugim institucijama grada organizuje prakse i na taj način pruža mogućnost mladima za sticanje praktičnih znanja.\nSvake godine raspisuje se konkurs za finansiranje i sufinansiranje projekata za mlade koji je ove godine iznosio 4.000.000 miliona dinara. Od ovog iznosa 1.000.000 dinara se izdvaja za formiranje Resurs centra koji će imati zadatak da okupi neformalne grupe mladih i pomogne realizaciju njihovih ideja. U toku ove nedelje biće kompletiran spisak odobrenih projekata i naziv udruženja koje će delovati kao Resurs centar.\nJoš jedna novina od ove godine jeste raspisivanje konkursa za finansiranje manifestacije za mlade. Ovo godine podržano je šest manifestacija i to Naisus fest, Dođi na Amfi, PozitivNI, Smotra izviđača, Zaštitnici tvrđave i Rok in Niš.\nSledeća objava: OBJAVLJENE SU MERE LOKALNOG EKONOMSKOG RAZVOJA GRADA NIŠA ZA 2018. GODINU\nPrethodna objava: GRADONAČELNIK PODNEO IZVEŠTAJ O SVOM I RADU GRADSKOG VEĆA PRED ODBORNICIMA GRADSKOG PARLAMENTA


Uskoro - idemo na Mars\nUskoro – idemo na Mars\nŠestorica naučnika su završili jednogodišnju simulaciju uslova na Marsu na Havajima gde su živeli u jednoj kupoli u gotovo apsolutnoj izolaciji.\nTokom protekle godine, ta grupa naučnika na planini Mauna Loa nije mogla da izlazi napolje bez svemirskih odela, prenosi Glas Amerike. Ta simulacija je u nedelju okončana i naučnici su izašli.\nČlan posade iz Francuske Siprian Verso je rekao da ova simulacija pokazuje da misija na Marsu može da uspe.\n„Mogu da vam prenesem lične utiske, a to je da je misija na Marsu u bliskoj budućnosti realistična. Mislim da tehnološke i psihološke prepreke mogu biti prevaziđene“, rekao je Verso.\nNaučnici su uspeli da pronađu vodu u suvoj klimi što ukazuje da bi isti proces funkcionisao na Marsu.\nOni ističu da je ovo istraživanje od ključnog značaja kad je reč o izboru posade i određivanju kako će ljudi zapravo raditi u različitim vrstama misijama i različitim sredinama.\nNASA je finansirala ovu studiju preko Univerziteta Havaja.\nOrganizatori eksperimenta navode da je ta simulacija bila druga najduža te vrste posle misije koja je trajala 520 dana u Rusiji.


Naočare sa svetlosnom terapijom protiv džetlega - Aviokarta.net\nVesti » Naočare sa svetlosnom terapijom protiv džetlega\nOvakve naočare su idealne za osobe koje teško podnose džetleg kada putuju avionom.\nZa njihov pronalazak zaslužni su i srpski naučnici Nikola Vučinić (29) i Branislav Nikolić (29), piše beogradski Blic.\nOni su zajedno sa još dvojicom kolega iz Bugarske i Holandije pokrenuli "EnWake" projekat koji je od strane Evropskog instituta za inovacije i tehnologiju svrstan u prvih 20 inovativnih evropskih projekata u ovoj godini.\nNjihov izum su naočare koje emituju plavo svetlo, koje preko ćelija u oko utiče na lučenje melatonina, hormona koji je zadužen za san.\nOraganizam se na taj način odmara i onda kada to zbog nekog poremećaja bioritma nije baš zgodno. Ovakve naočare su najzgodnije za smanjenje posledica džetlega.\nUz naočare je obavezna i aplikacija za mobilne telefone, koja uz pomoć algoritma izračunava potrebnu terapiju na osnovu unetih podataka o aktivnostima korisnika.\nKorisnici treba da unesu u aplikaciju podatke o tome koliko su spavali pre putovanja, gde započinju putovanje i koja im je krajnja destinacija.\nNa osnovu tih podataka aplikacija izračunava potrebnu terapiju naočarima i daje korisniku precizna uputstva kada da ih stavi i koliko dugo da ih nosi.\nSvelosna terapija je nedavno dobila značajnu primenu u avioindustriji. Najnoviji avioni koji izlaze iz Airbusovih i Boeingovih fabrika imaju posebno osvetljenje unutar putničke kabine. Plava svetlost, isto kao i kod EnWake naočara, podstiče lučenje melatonina i olakšava putnicima spavanje tokom leta.\nKompjuterski program kontroliše atmosferu tokom leta i na osnovu njega podešava svetlo u kabini. Na taj se način značajno umanjuju posledice dugih letova i velikih promena vremenskih zona. Prvu primenu ovakve tehnologije imao je Boeingov avion Dreamliner, a ona je kasnije našla svoje obavezno mesto i u svim najnovijim avionima.\nIako će svi avioni u budućnosti imati ovakve specijalne putničke kabine sa plavičastim osvetljenjem, naočare za svetlosnu terapiju će sasvim sigurno početi masovnije da se koriste pošto su one praktične i u mnogim drugih situacijama kada je organizmu potreban odmor. Da postoji tržište za ovaj proizvod smatra i Ričard Brenson, vlasnik aviokompanije Virgin Atlantic i osnivač Virgin Groupe, kome se ova ideja kao nekome ko često leti, veoma dopala.\nBranislav Nikolić, pronalazač ovih naočara i deo tima EnWake, veruje u to da će u budućnosti ova tehnologija uticati na pozitivnu transformaciju našeg društva i da će dotaći živote mnogih ljudi.\n"Siguran sam da ću sledeće godine na prekookeanskom letu videti ljude koji koriste EnWake", kaže ovaj mladi naučnik.


Preraspodela istorije i identiteta - Balkanska\nAktuelna dešavanja na prostoru onoga što se kolokvijalno naziva ”Zapadni Balkan” pokazuju da EU kao i celokupni Zapad otvoreno rade na stvaranju velike Albanije i prekrajanju istorije. Poslednja provokacija prilikom održavanja katoličke mise na ostacima pravoslavnog hrama Svetog Nikole u Novom Brdu upravo pokazuju realnost aktuelnog stanja stvari. Bez znanja SPC u prisustvu deset katoličkih sveštenika predvođenim kosovskim biskupima Đerđom Dodom i Zefom Gašijem obavili su misu na razvalinama nekada Srpskog pravoslavnog verskog objekta. Ovaj samovoljni akt urađen je uprkos tome što je ova Crkva zaštićena Zakonom o specijalnim zonama, prema kome se ništa ne može uraditi bez znanja SPC i dozvole srpske zajednice u zakonom određenim zonama i okvirima. Jasno je da zakoni za Albanski živalj ne važe kao i da je ”civilizovanoj” Evropi u redu ”necivilizovani” pir albanaca na Kosovu i Metohiji. Ovaj čin je važan iz dva razloga:\n1.Samoproglašena lažna država Kosovo, pokušaće, kao režim u Podgorici da otme od SPC imovinu na prostoru koji smatra da je nezavisna država. Međutim, izvesno je da se prvobitno recept oprobava u Crnoj Gori i da se čekaju rezultat njegovog ishoda kao i reagovanja inostranih faktora.\n2.”Pokatoličavanjem” Pravoslavnih hramova želi se stvoriti slika o autihtonosti ne-pravoslavnog življa na Kosovu i Metohiji. To jeste, cilj je prikazati Albance starosedeocima na ovom prostoru čije područje su Srbi ”kolonizovali” i tako im nametnuli svoju upravu.\nPrvo, jurisdikcija SPC se proteže izvan matične države Srbije. Postojanje pravoslavnog, srpskog življa vidljivo je i, prema očuvanim manastirima i crkvama očito na celom području Crne Gore, lažne države Kosovo i Severne Makedonije. Nije moguće stvarati nasilno nezavisne autokefalne Crkve bez dozvole ”majke svih Pravoslavnih Crkava”-Vaseljenske Patrijaršije. Ono što radi režim u Podgorici samo je uvertira za ”otimačinu” koja će uslediti na prostoru koji je trenutno okupiran od Albanaca. Ovde je interesantno, katolički biskupi albanske narodnosti prisvajaju Pravoslavne hramove na očigled sveta, iako je Sveta stolica (barem zvanično) protiv nezavisnoti takozvane lažne države Kosovo.\nDrugo, Interesantna je ”pozdravna beseda” biskupa Dode prilikom ovog samovoljnog čina:\n„Zašto smo danas na Novom Brdu? Želeli smo da dođemo ovamo jer je to mesto koje dokazuje da smo bili pre religije. Bože, bili smo ovde pre Hristova rođenja, bili smo pre nego što su Osmanlije došli sa Muhamedom, bili smo ovde pre nego su došli Sloveni. Bili smo ovde iako je naše sećanje možda izbrisano, imamo ovo kamenje koje dokazuje da smo i mi verovali, verovali onome što smo čuli u jevanđelju a koje nam govori: zapovedam vam ljubimo jedni druge”\nDakle, biskup Doda veli da su Albanci tu prisutni pre religije, pre Hristovog rođenja te da su ostaci Crkve dokaz za to?! Sigurno mu niko nije objasnio da Pravoslavni Hram, koji on naziva katoličkim ne može biti dokazom postojanja albanaca pre hrišćanstva jer su Pravoslavni Hramovi na ovom prostoru došli tek posle Hristijanizacije življa na tom prostoru tj. Srba. Nije sasvim jasno o čemu je mislio pomenuti biskup kada je izjavio ovu, u realnosti ne-utemeljenu izjavu.\nBiskup Gaši je, prilikom obraćanja malobrojnim prisutnima između ostalog rekao: „povratak u našu prošlost, garantuje dobru i srećnu budućnost koju svi želimo“. Dakle, ”povratkom” u prošlost žele da garantuju dobru i srećnu budućnost koju žele. Nije sasvim jasno kako to, da se na ostacima Hrama zavetuju da će povratkom u prošlost garantovati dobru i srećnu budućnost. Ako se vratimo u prošlost, onu bližu, u istorijskom kontekstu videćemo da je albanski način ”suživota” sa svima koji ne misle kao oni doveo do pogroma srpskog pravoslavnog življa. Ironija je da, na ostacima Hrama govore o srećnoj budućnosti oni čiji su sunarodnici ”skakali” po Krstovima, palili srednjovekovne spomenike kulture i duhovnosti da bi ih danas prisvajali kao svoje.\nMožda deluje nelogično da rušitelji porušeno svetkuju kao deo svoje prošlosti ali, očigledno je da je sve ovo deo plana čija je realizacija na delu naočigled ”civilizovane” Evrope. Pokatoličavanjem Pravoslavnih Hramova ići će se, korak po korak ka ubijanju srpskog kolektivnog sećanja na prostorima onoga što za Srbe predstavlja Svetu Zemlju. Sledeći korak je da ”država”, kao njihovi kompanjoni u Podgorici pokrene pitanje imovine SPC. Zaista interesantna slika-biskupi vele da je Pravoislavni Hram dokaz albanskog postojanja na ovom prostoru pre dolaska Hrišćanstva?! No, kad neko nema sopstveni identitet on dokida deo po deo od drugog. Preraspodelom istorije žele doći do sopstvenog identiteta a za identitet im je potrebno neko kolektivno sećanje koje im nedostaje kao i civilizacija utemeljena u kulturno-duhovnoj baštini. Svima je jasno šta je na sceni, svima je takođe jasno da će ”civilizovana” Evropa opet pozvati na ”uzdržavanje” obe strane. Ne bi iznenadilo da se uskoro pojave sa idejom da su Visoki Dečani vakuf nekog arnautskog hodže koji su srbi pretvorili u Pravoslavni hram prilikom kolonizovanja sopstvene zemlje.\nTags: ALBANCI, katolička misa, KOSOVO


- Reč je o muškarcu starom 70 godina koji je hospitalizovan na Infektivnoj klinici 20. marta, a potom preveden na KBC "Dragiša Mišović". Kod njega je potvrđena infekcija virusom Kovid -19, nažalost preminuo je juče, 1. aprila - saopštio je direktor Doma zdravlja "Dr Đorđe Kovačević", dr Jovan Milojević, prenose "Prave novine".\nOn je dodao da i pored toga što je njegovo zdravstveno stanje dugo bilo stabilno, ova bolest uništava funkciju pluća, te dolazi često do naglog pogoršanja gde ni respirator ne može da pomogne. Milojević je izrazio saučešće porodici preminulog.\nOn je rekao i da novih slučajeva obolelih nema u Lazarevcu, te da u poslednja 24 sata nije bilo lica poslatih na dalju dijagnostiku.\nSaučešće porodici izrazili su i predsednik GO Lazarevac Bojan Sinđelić, kao i državni sekretar Bojan Stević. Oni su apelovali na sve sugrađane da postupe po merama Vlade Republike Srbije i ostanu u svojim kućama.\nLazarevac, Krizni štab, preminuo prvooboleli od korona virusa u Lazarevcu\nVesić: Obnova Ulice kralja Petra u Lazarevcu primer dobre saradnje grada i opštine\nZamenik gradonačelnika Beograda Goran Vesić obišao je danas Valjevsku ulicu na Banovom brdu, koja je u prethodnom periodu rekonstruisana zbog velikih oštećenja nastalih usled obimnih padavina. Vesić je tom prilikom istakao da je problem koji su u ovoj ulici pravile bujice sada trajno rešen.\nNakon pokretanja kućnog bioskopa Moj off koji je brojnim filmskim ostvarenjima bioskope preselio u domove građana, Kombank Dvorana u saradnji sa Gradom Beogradom od 1. juna seli bioskop na beogradsku Adu Ciganliju pod nazivom "Drive in bioskop Ada Beograd", najavili su iz Kombank dvorane.\nVIŠE AUTOBUSA U ŠPICEVIMA Zbog povećanog broja putnika pojačano 29 linija\nPraćenje i snimanje popunjenosti vozila u javnom linijskom prevozu putnika na teritoriji grada Beograda vršeno je od 8. do 13. maja od strane Sekretarijata za javni prevoz i GSP „Beograd“.


Radna grupa za reformu putnog sektora u Srbiji - Ekonomija - Dnevni list Danas\nPočetna » Ekonomija » Radna grupa za reformu putnog sektora u Srbiji\n1Piše: Beta 07. maja 2019. 16.05 Izmenjeno: 09. maja 2019. 04.02\nOna je, kako se navodi, predsedavala sednicom Radne grupe za upravljanje procesom reformi putnog sektora na kojoj je usvojen izveštaj konsultanta sa smernicama u njenom sprovođenju.\nZa sprovođenje reforme putnog sektora će biti formirana posebna radna grupa na nivou Vlade Srbije kojom će ona predsedavati.\n„Pored reforme železnice koja je u toku, veoma je važno da imamo efikasna preduzeća i u putnoj privredi, pre svega Puteve Srbije, kao upravljača državnim putevima“, rekla je Mihajlović.\nCilj te reforme je, kako je rekla, da budu veća ukupna ulaganja u održavanje puteva, a da Putevi Srbije posluju efikasnije nego danas.\nNa sastanku je rečeno, kako se navodi, da je reforma već započela time što je posle više decenija raspisan tender za zimsko održavanje i započeto snimanje stanja kompletne putne mreže.\n„Velike promene će proizaći iz sprovođenja modela održavanja puteva prema učinku“, navedeno je u saopštenju.\nSastanku su prisustvovali predstavnici Putevi Srbije, Koridora Srbije, kao i Svetske banke.\nputevi, radna grupa, Saobraćaj, Zorana Mihajlović\n07. maja 2019. u 20.35\nReforma putnog sektora ???\nPobogu ženo šta uradi sa železnicom, najobimniji prevoznik u putničkom saobraćaju. Jedna kompozicija preveze više putnika nego avion ili autobus i to na struju… po prirodno okruženje najčistiji način.


Brza pruga u Novom Sadu - Do kraja februara i Temerinska se pušta u saobraćaj, gotov generalni projekat novog mosta preko Dunava\nGradonačelnik Novog Sada Miloš Vučević i ministar građevinarstva, saobraćaja i infrastrukture Tomislav Momirović sastali su se u Gradskoj kući u Novom Sadu, a nakon toga obišli su radove na izgradnji brze pruge Beograd-Novi Sad u Venizelosovoj ulici, kao i stanove za pripadnike službi bezbednosti u naselјu Jugovićevo.\n- Izgradnja deonice brze pruge kroz Novi Sad ide sjajno, i brže nego što je najavlјeno, Venizelosova ulica vraćena je u saobraćaj. Imamo obećanje od ruskih partnera da će do kraja februara i Temerinska ulica biti puštena u saobraćaj, pa će biti olakšano kretanje u ovom delu grada.\nKada je reč o četvrtom mostu sa obilaznicom u Novom Sadu, postoje tri važeće ponude kineskih kompanija i očekujemo da ministarstvo brzo izađe pred Vladu sa radnom grupom koja treba da uđe u pregovore sa najbolјim ponuđačem.\nGeneralni projekat mosta je gotov, sada idemo na izradu idejnog projekta i moći ćemo vrlo brzo da obavestimo javnost o ozbilјnom napretku u realizaciji tog projekta.\nŠto se tiče Fruškogorskog koridora, mi ćemo završiti aktivnosti oko parcelizacije, a onda nas čeka eksproprijacija kroz Petrovaradin. Dobra vest je da će se, zahvalјujući Vladi Republike Srbije i predsedniku, mnogo novca izdvojiti za vodovod i kanalizaciju, odnosno prečistače u Novom Sadu i onda konačno neće biti ispuštanja otpadnih voda u Dunav – naglasio je gradonačelnik Miloš Vučević.\nPrema rečima ministra Momirovića, do kraja ove godine lјudi će moći da se voze brzom prugom Beograd - Novi Sad najkvalitetnijim vozovima u Evropi.\n- Građani će konačno osetiti sav konfor železničkog saobraćaja. Posle decenija ruiniranja železničke infrastrukture, mi smo uložili mnogo, da bismo uveli evropske standarde u Srbiju. Prošle nedelјe smo raspisali tender za nabavku vozova, tri četvorodelne kompozicije koje će biti nabavlјene polovinom ove godine. Obilaznica oko Novog Sada i Fruškogorski koridor su kapitalni nacionalni infrastrukturni projekti i može se reći da je Novi Sad u fokusu investicija Republike Srbije – izjavio je Momirović naglašavajući da se zajedničkim snagama radi na popravlјanju kvaliteta života građana.\nfoto: Thomas B., Pixabay, ilustracija\nbrza pruga dunav fruškogorski koridor most Novi Sad podbara ruma salajka srbija temerinska vojvodina voz


Duvanjem trave ćeš postati gubitnik, tvrdi nova studija\nOni koji konzumiraju travu četiri ili više puta nedeljno "završavaju u nižim socijalnim klasama nego njihovi roditelji sa manje plaćenim, nezahtevnijim i neprestižnijim poslovima od ljudi koji nisu redovni korisnici marihuane."\nAko vam je bio potreban još jedan razlog da prestanete da duvate pored murije, raspalih hipika i umrtvljujuće paranoje, evo ga: redovno konzumiranje trave te čini siromašnijim i manje srećnim, navodi se u studiji objavljenoj ove nedelje.\nIzveštaj istraživača sa UC Davis and Duke univerziteta tvrdi da, što ste podložniji duvki to je veća šansa da ćete biti siromašni - oni koji konzumiraju travu četiri ili više puta nedeljno "završavaju u nižim socijalnim klasama nego njihovi roditelji sa manje plaćenim, nezahtevnijim i neprestižnijim poslovima od ljudi koji nisu redovni korisnici marihuane."\nPročitajte: "Koja od ovih desetogodišnjih devojčica je na kanabisu"\n"Naša studija je pokazala da su redovni korisnici kanabisa demonstrirali silaznu socijalnu mobilnost i više finansijskih problema - poput problema sa dugovima i protokom novca - od onih koji ne konzumiraju", rekla je Magdalena Cerda, vanredni profesor urgentne medicine i vođa studije.\nProjekat, koji je finansirao Nacionalni institut za zloupotrebu droga, pratio je 1.000 korisnika marihuane iz Dunedina u Nju Zelandu u periodu od deset godina, što mora da je prilično zamoran posao. Naravno, neki ljudi se protive ovim rezultatima jer je teško kontrolisati različite uticaje koji mogu da utiču na živote tokom njihovih života. Druga kritika je da je trava i dalje ilegalna u Nju Zelandu, a neki od problema koji su ovi ljudi imali mogu se pripisati stigmi i stresu konstantnog kršenja zakona, čak iako nikada ne završe u zatvoru.\nAli suština ove studije je najverovatnije nepobitna: ako godinama radite drogu u velikim količinama, to će vas skoro sigurno sjebati.\nTagged:MarihuanaVice BlogfenomenivutraStudijaNovi Zeland


Parlament Federacije Bosne i Hercegovine DOM NARODA | Komisija za evropske integracije Doma naroda PFBiH\nKomisija za evropske integracije Doma naroda Parlamenta Federacije BiH razmatra:\n· pitanja koja su u vezi s evropskim integracijama, i njihov odnos sa organima vlasti u Bosni i Hercegovini;\n· praćenje usklađivanja propisa Bosne i Hercegovine i Federacije Bosne i Hercegovine sa standardima Evropske unije;\n· uspostavljanje i ostvarivanje saradnje sa komisijama i tijelima u čijoj su nadležnosti evropske integracije drugih parlamenata u Bosni i Hercegovini i inostranstvu u skladu sa Ustavom Bosne i Hercegovine i Ustavom Federacije Bosne i Hercegovine;\n· praćenje izvršavanja prava i obaveza Federacije Bosne i Hercegovine proizašlih iz međunarodnih ugovora koji se odnose na evropski put Bosne i Hercegovine;\n· analiziranje aktivnosti integracijske strategije za Bosnu i Hercegovinu – i pregovore sa Evropskom unijom;\n· učešće u izradi studija koje se odnose na Bosnu i Hercegovinu i njezin evropski put;\n· sarađivanje s institucijama u Bosni i Hercegovini – Direkcijom za evropske integracije o aktivnostima Bosne i Hercegovine i Evropske unije;\n· organiziranje prezentacije javnog mišljenja o evropskom putu Bosne i Hercegovine;\n· pohranjivanje i sistematsko prezentiranje članovima Komisije informacija u vezi s Evropskom unijom;\n· informiranje o korištenju dodijeljenih sredstava iz fondova Evropske unije Bosni i Hercegovini;\n· informiranje o toku pregovora Bosne i Hercegovine sa Evropskom unijom, i\nGoran Božić, savjetnik predsjedavajućeg Doma naroda\nAida Hadžić-Salkić, šef Jedinice za evropske integracije Doma naroda\nKoja je uloga Parlamenta tokom procesa pristupanja EU?\nKakve zadatke Parlamenti BiH imaju tokom procesa?\n· Parlamenti izvršavaju zadatke na usklađivanju zakonodavstva, oni transponiraju pravnu tečevinu EU u zakonodavstvo svoje zemlje.\nGlavnu inicijativu i izvršne uloge na sebe preuzimaju vlade, dok parlamenti donose najvažnije zakone neophodne za uvođenje propisa i praksi EU u određenoj zemlji. Pored toga parlamenti bi trebali osigurat ijak politički nadzor nad aktivnostima zakonodavnog usklađivanja koje provode vladina tijela.\n· Parlamenti izvršavaju zadatke praćenja i nadzora.\nPregovori sa državama članicama EU i institucijama EU spadaju prvenstveno u nadležnost izvršne vlasti, međutim stav koji zastupa Vlada bi trebao biti zasnovan na podršci dobijenoj od strane parlamenta. Stoga bi parlamenti trebali pomno pratiti aktivnosti Vlade tokom cijelog procesa. Ovo također može odlučiti da se aktivnosti vlade zasnivaju na najširem mogućem političkom konsenzusu i najširem mogućem zastupanju političkih interesa i mišljenja građana.\n· Palamenti provode informativne aktivnosti\nParlamenti kao institucije i njihovi članovi koje su izabrali građani (članovi parlamenta) bi široj javnosti trebali služiti kao izvor informacija o integracijama u EU. Putem političkih debata i ostalih sredstva parlamenti i članovi parlamenta trebaju podizati svijest o evropskim pitanjima jačanjem otvorenosti i transparentnosti parlamentarnih aktivnosti koje su u vezi sa pristupanjem EU, a posebno aktivnosti njihovih tijela koje se bave poslovima u vezi sa s EU.\n· Parlamenti izvršavaju zadatke međunarodne i interparlamentarne saradnje.\nPremda se diplomatija obično smatra isključivom privilegijom izvršne vlasti, postoji mnogo prilika u parlamnetarnoj diplomatiji kojima se može ojačati i ubrzati proces integracija. Ovo može povečati podršku zemlji tako što će uvjeriti njene partnere iz EU u postignute rezultate. Parlamenti općenito održavaju čvrste i bliske odnose sa Evropskim parlamentom, a ostvaruju i redovne kontakte sa ostalim institucijama EU. Pored toga, prilike u regionalnoj parlamentarnoj saradnji bi mogle pojačati cjelokupan proces integracija.\nNa koji način se parlamenti u BiH trenutno bave evropskim pitanjima\n· Parlamentarna skupština BiH (PSBIH) – Zajednička komisija za evropske integracije (sastoji se od poslanika i delegata iz oba doma)\n· Parlament Fedracije BiH (PFBiH)- Komisije za evropske integracije Predstavničkog doma i Doma naroda\n· Narodna skupština Republike srpske(NSRS)- odbor za evropske integracije i regionalnu saradnju\n· Skupština Brčko distrikta(SBD)- Komisija za evropske integracije\nTačne nadležnosti ovih komisija/odbora utvrđene su u poslovnicama svakog parlamenta/domova parlamenta. Općenito je njihov zadatak da se bave svim pitanjima koja proizilaze iz procesa integrisanja Bosne i Hercegovine u Evropsku uniju.\nPredsjedavajući parlamenta/domova parlamenta i kolegija parlamenta imaju značajnu ulogu u organizovanju aktivnosti parlamenta u vezi s EU. Kako bi se počeo razgovor o pitanjima u vezi s EU među parlamentima u BiH , ustanovljen je Forum komisija/odbor za evropske integracije.\nZvanična web stranica Evropske unije


Rukovodilac odeljenja: Milena Nestorović Tel: 012/539-677, Kanc. 131 U Odeljenju za društvene delatnosti, obrazovani su: 1. Odsek za poslove društvenih delatnosti 2. Odsek za finansijsku podršku porodici sa decom ODSEK ZA POSLOVE DRUŠTVENIH DELATNOSTI Šef Odseka: Tamara Tepšić Telefon: 012/539-677, Kanc. 131 Odeljenje za društvene...\nSednica Skupštine grada Požarevca 17 juna, 2015\nNa senici Skupštine grada Požarevca, kojom je predsedavao Bane Spasović, izabrani su novi članovi Gradskog veća. Prethodno su razrešeni dužnosti većnici Vejan Cvejić, Ljubiša Josimović i Novica Živanović. Umesto njih izabrani su Dragan Kostić i Marko Savić iz Srpske napredne stranke i Ivica Milošević član...\nNovogodišnji prijem u Gradskom zdanjuNew Year’s reception at the City building 27 decembra, 2013\nPredsednik Skupštine grada Požarevca, Bane Spasović i gradonačelnik Požarevca, Miomir Ilić, tradicionalno su, pred kraj stare i početak nove godine, priredili prijem odbornika, članova Gradskog veća, funkcionera i rukovodilaca javnih preduzeća i ustanova. Neposredno pre novogodišnjeg prijema u Gradskom zdanju, predsednik Skupštine...


Skupština Beograda odbila predlog DS da raspravlja o rušenju u Savamali\nSkupština grada Beograda nije prihvatila da se u dnevni red njene današne sednice po hitnom postupku uvrsti predlog Demokratske stranke o utvrdjivanju odgovornosti najviših organa vlasti Beograda za aprilsko rušenje objekata u cetvrti Savamala.\nOdbornička grupa DS predložila je danas da se u dnevni red uvrsti tačka „Uloga i odgovornost najviših organa grada Beograda u krivičnim delima počinjenim prilikom rušenja dela Savamale u noći izmedju 24. i 25. aprila“.\nŠef odborničke grupe Demokratske stranke Balša Božović izjavio je danas na sednici da Skupština grada da treba da raspravlja o rušenju objekata u Savamali i da je u svom zahtevu da se ova tačka uvrsti u dnevni red. naveo i izjavu premijera Srbije Aleksandra Vučića o odgovornosti gradskih vlasti u tom slučaju.\n„S obzirom na to da je premijer izjavio da najviši organi Beograda stoje iza počinjenih krivičnih dela kada je reč o rušenju objekata i kidnapovanju naših sugradjana, neophodno je da Skupština Grada to ne gura pod tepih, da se ne pravi gluva, već da zajedno raspravljamo o toj temi, jer je to tema koja će obeležiti 2016. godinu“, rekao je Božović.\nPo njegovim rečima, jasno je da je premijer Srbije mislio na najviše izvršne organe Beograda. Ukoliko su ti navodi netačni, onda treba reći da je premijer govorio neistinu, a ukoliko su tačni, onda gradonačelnik treba da podnese ostavku ili da bude razrešen, rekao je Božović.\nBožović je ocenio da je neprihvatljivo da Skupština grada ignoriše takvo „saopštenje predsednika Vlade Srbije“.\nOn je dodao da je u zahtev da se na sednici Skupštine grada raspravlja o Savamali priložio i izjavu gradonačelnika Siniše Malog da gradske vlasti ne stoje iza rušenja.\nOdbornik DS je naveo da su protesti gradjana sve brojniji i da je zato veoma važno da se o toj temi razgovara u gradskom parlamentu.\n„Mi kao odgovorni ljudi moramo ovu temu da raspravimo tamo gde joj je i mesto u Skupšrini grada“, kazao je on.\nBožović je rekao da gradonačelnik nema kredibilitet da vodi grad i konstatovao da se u poslednje vreme ne pojavljuje na manifestacijama koje su od značaja za grad, jer izbegava medije.\n„Da li će podneti ostavku to je njegovo lično pravo, ali je naša obaveza da ga razrešimo te funkcije“, ocenio je Božović.\nPredsednik Skupštine grada Nikola Nikodijević ukazao je da se „država se promenila“ i da postoji Tužilaštvo koje radi svoj posao.\nOn je kazao da su „došla su takva vremena“ da niko ne može da izbegne odgovornost.\nPredsednik Skupštine grada izjavio je da bi svaka rasprava u Skupštini grada o slučaju Savamala bila pritisak na Tužilaštvo i „predstavljala bi lutanje u sobi bez svetla“.\n„Što se tiče Malog, on obavlja svoje poslove nesmetano. Danas ima više obaveza, zato nije ovde. On obavlja svoje obaveze i ne beži od medija“, kazao je on.


DIGITALNA DETOKSIKACIJA: MLADI NA ODMORU MANJE KORISTE INTERNET OD SVOJIH RODITELJA | Red Info Portal\nHome >Tehnika >DIGITALNA DETOKSIKACIJA: MLADI NA ODMORU MANJE KORISTE INTERNET OD SVOJIH RODITELJA\nDIGITALNA DETOKSIKACIJA: MLADI NA ODMORU MANJE KORISTE INTERNET OD SVOJIH RODITELJA\nIako zvuči paradoksalno, mladima koji su rođeni u eri interneta i mobilnih telefona lakše je nego njihovim roditeljima da se „diskonektuju” za vreme godišnjih odmora.\nStudija pod nazivom „Digitalna detoksikacija”, koja je realizovana u Sjedinjenim Američkim Državama, Kanadi, Meksiku i Brazilu, a u kojoj je učestvovalo 14.000 osoba starosti između 20 i 55 godina, pokazuje da 49% mladih pokušava da smanji upotrebu mobilnih telefona i interneta tokom putovanja, dok to čini samo 37% osoba koje imaju između 40 i 55 godina. Ova studija takođe primećuje razlike između polova – 57% muškaraca spremno je da se odrekne telefona, dok je kod žena taj broj 44%. Kada su zamoljeni da objasne šta za njih znači termin „diskonektovati se”, između 64% i 78% (u zavisnosti od države) ispitanika odgovorilo je da to predstavlja „potpuno nekorišćenje interneta”. Mnogo manji broj ispitanika (oko 50%) ističe da „diskonektovati se, osim nekorišćenja interneta, podrazumeva i neobavljanje telefonskih poziva”.\nViše od 40% osoba koje nemaju nameru da se odreknu mobilnih telefona ističe da je neophodno da budu u svakom trenutku na raspolaganju svojoj porodici. Drugi najčešće pominjan razlog jeste upotreba mobilnog telefona prilikom planiranja i organizovanja putovanja, dok se na trećem mestu nalazi želja za podelom iskustava, fotografija i video-snimaka sa prijateljima u realnom vremenu.\nMeđutim, više od polovine ispitanika (55%) koji su pokušali da se „diskonektuju” tokom godišnjeg odmora nisu uspeli. Oko 65% osoba koje su uspele da ne koriste mobilne telefone ističe da je njihov odmor bio mnogo zanimljiviji, manje su bili pod stresom, mogli su da uživaju i da bolje upoznaju države u kojima su boravili i više su se družili i sklapali nova poznanstva. Osim toga, 88% ispitanika tvrdi da nije bilo pod stresom nakon povratka kući i vraćanja svojim svakodnevnim ličnim i radnim obavezama.\nŠto se više povećava pristup mobilnom internetu, to se više razvija „digitalna detoksikacija”. U evropskim zemljama i u Sjedinjenim Američkim Državama sve češći su vikendi ili kratka putovanja bez mobilnih telefona, čak postoje i barovi, restorani i hoteli u kojima je neophodno da gosti ostave mobilne telefone u ormar koji se potom zaključava, kako ih ne bi koristili tokom boravka.\nStručnjaci nas upozoravaju da budemo oprezni, ne samo zbog rizika da nećemo moći da se odmorimo ili smanjimo nivo stresa ako aktivno koristimo mobilni telefon i društvene mreže tokom godišnjih odmora, već i zbog opasnosti koje ugrožavaju sigurnost naših ličnih podataka. Ističu da se, kada se prijave na društvene mreže, putnici izlažu riziku da njihovi podaci budu hakovani. Treba izbegavati objavljivanje podataka o tome kada i gde idemo na letovanje zbog toga što takve informacije mogu biti iskorišćene za planiranje krađa. Najbezbednije je objaviti fotografije i informacije o putovanju tek nakon što se vratimo.\nNaučnici ističu da prekomerno korišćenje telefona i računara (više od 6 sati dnevno) povećava rizik od pojave srčanih bolesti. Takođe, prekomerno korišćenje telefona može se povezati i sa gojaznošću, poremećajima sna, stresom i depresijom. Ovo je dovoljan broj razloga da ne koristimo mobilne telefone i internet za vreme putovanja.\nODMOR LETOVANJE INTERNET MOBILNI TELEFON


Mali: Biće povećanja plata i penzija - Studio B\nMali: Biće povećanja plata i penzija\nMali: Biće povećanja plata i penzija Alo, Tanjug\nObjavljeno: 23.04.2019. 13:52 Izmenjeno: 24.04.2019. 11:12\nSiniša Mali je u razgovoru za Alo otkrio da rezultati za prva tri meseca ove godine govore da ima prostora za povećanje zarada.\nNova misija MMF-a dolazi početkom maja u Beograd i ostaće dve nedelje, najavio ministar finansija Siniša Mali i istakao da dobri finansijski rezultati u prvom kvartalu ove godine najavljuju mogućnost povećanja plata i penzija, kao i da će se o tome odlučivati u septembru.\n„Važno je to što je MMF zajedno sa Svetskom bankom napravio izveštaj sa projekcijom da će stopa rasta sprske ekonomije do kraja 2023. godine iznositi četiri odsto, što znači da će kumulativno naš BDP na kraju tog prerioda biti veći za 21,1 odsto“.\n„Toliki će biti rast BDP po glavi stanovnika ukoliko ostvarimo ove stope rasta o kojima priča MMF, dakle ne Siniša ili bilo ko drugi već MMF“, naveo je ministar i dodao da je to najvažniji pokazatelj kvaliteta života građana.\nZato su, dodao je, bile važne reforme pokrenute 2014. i drugi rezultati ostvareni po pitanju suficita i smanjenja javnog duga, kao i povećanja zaposlenosti.Srbija je prošle godine, imala rast BDP-a od 4,3 odsto po čemu smo među 10 najboljih ekonomija u Evropi.“Dakle, rastemo sve brže i imamo sve veći broj investitora, otvaramo nove fabrike i kilometre autoptua. Što je veća privredna aktivnost, to ima više para u budžetu, čime se otvara mogućnost za povećanje plata i penzija“, ističe Mali.\nMinsitar je podsetio da je predsednik Srbije Aleksandar Vučić rekao da, ako dobro radimo i ako su nam ekonomski rezultati dobri, očekuje nas značajno povećanje i plata i penzija.“Sve što radimo po pitanju reformi i jeste usmereno ka tome da se životni standard građana Srbije poveća u što kraćem vremenskom periodu“, zaključio je Mali.


'Vijesti' tvrde: Stanivuković potrošio 700.000 KM na čišćenje snijega kojeg skoro nije ni bilo | BL Portal\nGradonačelnik Banjaluke Draško Stanivuković potrošio je 700.000 KM čisteći snijeg kojeg, prema izvještaju Republičkog hidrometeorološkog zavoda, skoro nije ni bilo u prvoj polovini godine, prenosi portal “Vijesti”.\nUvidom u dokumentaciju Gradske Uprave Banjaluka, Odjeljenja za saobraćaj i puteve – stavke zajedničke komunalne potrošnje, u stavkama rashoda za usluge zimske službe vidi se da je u budžetu za te potrebe bilo dodijeljeno 700.000 KM, navodi ovaj portal.\nPrema istom izvoru, nešto manje od pola, 324.774 KM Stanivuković je potrošio u januaru kada je bilo 10 snježnih dana, u februaru sa tri i martu sa pet snježnih dana.\nOstatak novca iz budžeta, 375.882 KM, dodijeljenih isključivo za čišćenje snijega, Stanivuković je potrošio u aprilu kada je imao tri snježna dana sa prosječnom visinom snježnog pokrivača od 1,5 centimetar i maju i junu kada snijeg nije padao, pišu “Vijesti“.\nPodaci Hidrometeorološkog zavoda pokazuju da je snijeg u prvoj polovini ove godine manje padao u odnosu na prethodnu kada je Gradska uprava potrošila ukupno 587.435 KM.\nPrije mjesec dana Stanivuković je izjavio da će građani, kada padne snijeg, skupljati pahuljice, aludirajući da će skupštinska većina biti kriva ako Banjaluka bude zavijana snijegom.\nTags: Banjaluka, budžet, čišćenje snijega, Draško Stanivuković, trošenje sredstava


Pouzdane elektrane „TE-KO Kostolac“ – Usklađeni remonti i proizvodnja – Радио Стил\nPouzdane elektrane „TE-KO Kostolac“ – Usklađeni remonti i proizvodnja\nPosted By: Radio Stil 05/04/2017\nTermoelektrane ogranka „TE-KO Kostolac“ proizvele su 1,18 milijardi kilovat-sati električne energije u prva dva meseca 2017. godine, što je za 2,4 odsto više od plana. Tim rezultatom nastavlјen je trend iz prošle godine, u kojoj je proizvodnja u kostolačkim elektranama premašila sve prethodne. To je pokazalo da TE „Kostolac A“ i TE „Kostolac B“ mogu da isporučuju električnu energiju u skladu sa instalisanim kapacitetima.\n– Plan proizvodnje za prva dva meseca 2017. premašen je u periodu koji su obeležili izuzetno nepovolјni vremenski uslovi sa velikim brojem dana u kojima temperatura nije prelazila nulti podelјak Celzijusove skale – rekao je Nenad Marković, direktor za proizvodnju energije u „TE-KO Kostolac“.\n– Realizacija januarskog plana proizvodnje protekla je izuzetno dobro i tada je predato sistemu više od 656 miliona kilovat-sati električne energije, što je 8,2 odsto više od plana.\n– Isporuka uglјa sa Površinskog kopa „Drmno“ je izuzetno dobra, a treba naglasiti i da je kvalitet isporučenog uglјa odličan – istakao je Marković.\n– Prvi blok koji ulazi u remont ove godine je A1, na kojem radovi startuju krajem aprila i sledi remont na drugom bloku TE „Kostolac A“. U TE „Kostolac B“ prvi će u remont ući blok B1, a posle njega i blok B2. Svi remonti su standardnog tipa i trajaće po mesec dana. Pripreme za remonte su uveliko u toku. Sprovode se neophodne javne nabavke i očekujemo da će svi radovi biti realizovani u roku – rekao je Marković.\nU protekloj deceniji realizovana su značajna tehnološka pobolјšanja termokapaciteta koji rade u okviru EPS-ovog ogranka „TE-KO Kostolac“. Najvažniji zahvati u Termoelektrani „Kostolac B“ bili su revitalizacija blokova B1 i B2, koji sada rade projektovanom snagom. Uveden je i savremen način odlaganja i deponovanja pepela i šlјake, dok je poslednji iskorak na ovom polјu učinjen izgradnjom savremenog postrojenja za odsumporavanje dimnih gasova u TE „Kostolac B“.\n– Osim podizanja snage blokova, veliki investicioni projekti bili su usmereni ka postizanju bolјe zaštite životne sredine, u skladu sa zahtevima koje diktiraju savremeni propisi energetskog sektora, sa tendencijama koje ukazuju i na buduće pooštravanje kriterijuma u ovom domenu. Zakonodavni okvir postavlјa ekološke parametre kao neizostavan element u funkcionisanju termoelektrana, koje imaju najveći udeo u proizvodnom sektoru „Elektroprivrede Srbije“ – rekao je Marković.\n– Toplotna energija je neometano isporučivana tokom prva dva meseca 2017. za dalјinski sistem grejanja. Grejna sezona još traje i ogranak „TE-KO Kostolac“ nastaviće redovno snabdevanje toplotnom energijom do kraja sezone – rekao je Marković.


Ustavni sud Federacije primio zahtjev Krišto\nUstavni sud Federacije BiH primio je danas zahtjev za ocjenu ustavnosti novoformirane vlasti u Federaciji BiH, koji je uputila predsjednica Federacije Borjana Krišto, potvrđeno je Srni u Ustavnom sudu FBiH.\nU ranijoj izjavi Srni predsjednica federalnog Ustavnog suda Kata Senjak precizirala je da će se ovaj sud izjasniti, ukoliko bude podnesen zahtjev za ocjenu ustavnosti nove federalne vlasti.\nBorjana Krišto potvrdila je da neće predati dužnost novoizabranom predsjedniku FBiH Živku Budimiru, jer smatra da je sve urađeno mimo ustava i zakona.\nPredstavnički dom federalnog Parlamenta potvrdio je sinoć, na vanrednoj sjednici, imenovanje nove Vlade Federacije BiH nakon čega su premijer Nermin Nikšić iz SDP-a BiH i ministri i položili svečanu zakletvu.\nŽivko Budimir iz HSP-a predsjednik je Federacije BiH a potpredsjednici Mirsad Kebo iz SDA i Svetozar Pudarić iz SDP-a, potvrđeno je na sjednici Doma naroda Parlamenta FBiH.


U kovid bolnici u Batajnici za pet dana petoro mladih preminulo od korone | Novosadski informativni portal 021\nU kovid bolnici u Batajnici za pet dana petoro mladih preminulo od korone\nU kovid bolnici u Batajnici u poslednjih pet dana bitku sa kovidom izgubilo je petoro mladih nevakcinisanih, od kojih je najstariji imao 26 godina, a nisu imali pridružene bolesti.\nTo je danas izjavila direktorka te zdravstvene ustanove Tatjana Adžić Vukičević.\nOna je za Tanjug rekla da je situacija u bolnici veoma teška i zabrinjavajuća, navodeći da sada u toj zdravstvenoj ustanovi, u odnosu na početak leta, ima čak do 20 puta više bolesnika.\n"U bolnici ima više od 800 ljudi, 86 je u jedinicama intenzivne nege, od kojih je 60 intubirano i nalaze se u najtežem mogućem kliničkom stanju", rekla je Adžić Vukičević.\nDodala je da su ostali pacijenti u jedinicama poluintenzivnog lečenja, na kojima je nešto manje od 10 odsto vakcinisanih.\nAdžić Vukičević naglašava da se svi vakcinisani oporave i imaju znatno lakše kliničke slike.\nPovećan broj zaraženih kovidom verovatno je posledica okupljanja i proslava, kaže direktorka kovid bolnice u Batajnici. Ona je rekla da su to pacijenti koji su boravili kod kuće u jako teškom kliničkom stanju i sa visokom temperaturom, a nisu se javili na vreme lekaru.\nAdžić kaže da je i stopa smrtnosti sada dva puta veća u odnosu na prethodne talase, dodajući da je to posledica novog delta soja i slabijeg odziva za vakcinaciju.\nNavela je i da gotovo da nema praznih postelja i da kovid bolnica u Batajnici ima i jednu porodilju i tri trudnice.\n"One se porode u drugim zdravstvenim ustanovama, u kovid odeljenjima i odmah po porođaju dolaze kod nas", rekla je Adžić.\nKaže i da u toj zdravstvenoj ustanovi nema pacijenata koji su već preležali korona virus.\nU kovid bolnici u Batajnici radi hirurška sala za sve operacione procese, u slučaju infarkta, kao i koronarografije, a ugrađuju se i stentovi, navodi Adžić Vukičević.\nJednomesčna beba greškom primila vakcinu protiv kovida\n25.09.2021\t• 00:07\nSmrtnost kod mladih ljudi je još uvek 0,05%,kod ljudi sa pridruženim bolestima preko 60%.\nU svetu prema Worldmater teški slučajevi su 0,5%\nZnam da je krizni štab dosta lupetao i davao razne izjave pa čak 6 puta proglašenje da se epidemija gasi polako a to nije bilo tačno,čak su i kriterijume za testiranje ljudi promenuli više puta kao i protokolne terapije dodavanjem nekih lekova po savetu SZO,neko ne radi sve analize što je velika greška.\n24.09.2021\t• 19:59\nHe, kako odmah iskoriste da naglase da je neko nevakcinisan. Ocigledno kada to ne naglase radi se vakinisanom koji je preminuo..\nObdukcija je naravno uradjena i sa rezultatima iste se ona iznela ovo saopstenje?\n24.09.2021\t• 16:37\nNajpre zatvaranje svih škola, isto tako kafica i splavova\nNekretnine članova porodice Karađorđević, koje su konfiskovane Ukazom iz 1947. godine, uglavnom ne ispunjavaju uslove da se vrate u naturi.\nRušenje nelegalnog zida kojim je blokiran "OK radio" odloženo, izvođač radova se nije pojavio\nIako je rušenje bespravno podignutog zida i objekta ispred "OK radija" u Vranju bilo zakazano za jutros u 9 sati, to se nije dogodilo jer se izvođač radova, firma koju angažuje Vranje, nije pojavio.\nRistić: Radnici Fijata se super izborili za sebe, ali su posledice katastrofalne za auto-industriju\nRadnici Fijata su u pregovorima ostvarili pobedu za sebe, pristojne otpremnine, dok su posledice katastrofalne za auto-industriju, izjavio je dugogodišnj Jugoslav Ristić.\nJoš traju prijave kandidata za instruktore na ovogodišnjem popisu\nRepublički zavod za statistiku (RZS) objavio je javni poziv zainteresovanima da se prijave za posao instruktora za potrebe sprovođenja popisa stanovništva, koji će biti od 1. do 31. oktobra.\nNakon smrti žene kod Leskovca, u kući pronađeno telo muškarca glave zalivene u beton\nTelo žene B. S. iz Velikog Trnjana pronađeno je juče u pomoćnoj zgradi u dvorištu kuće.\nDr Lukić: Kad Srbija bude normalna država, možda joj se i lekari vrate\nSrbija će biti naopaka država sve dok predsednik ne bude osoba koja će se pojavljivati jednom mesečno na televiziji i neće predstavljati kao veliki uspeh ono što se u normalnom društvu podrazumeva.\nVejvoda: Srbija ne može ostati neutralna, još za vreme Đinđića počeli razgovori oko ulaska u NATO\nVisoki saradnik Instituta za društvene nauke u Beču Ivan Vejvoda izjavio je da Srbija ne može da zadrži neutralnost, navodeći da je Srbija išla u NATO do 2004. godine.\nKraj male mature: Osmaci danas polažu kombinovani test\nUčenici osmog razreda danas polažu kombinovani test.\nSrbija i Crna Gora: Pet pitanja koja mogu da obeleže posetu Dritana Abazovića Beogradu\nSrbija i književnost: Vek Vaska Pope, avangardnog moderniste, koji je 'pesmom mislio', a pisao da bi se osećao živim


NIKOLA SANDULOVIĆ Archives - Jutarnji GLASnik\nОзнака: NIKOLA SANDULOVIĆ\nSandulović Obradoviću: Uzmi pušku pa idi malo na Kosovo da se boriš, a ne da popuješ!\nNikola Sandulović napao Obradovića: Uzmi pušku pa idi malo na Kosovo da se boriš, a ne da popuješ! Lider Republikanske stranke Nikola Sandulović , putem društvenih mreža, obratio se lideru pokreta Dveri Bošku Obradoviću i žestoko opleo po njemu Sandulović je na svom profilu na Fejsbuku statusom odreagovao na Obradovićevo pozivanje na puč u Srbiji. […]\nPolitički transfer: Od „demokrate“ do „republikanaca“ Posle dogovora sa predsednikom Republikanske stranke Nikolom Sandulović, 06. avgusta 2018. gospodin Jovan Tišma, dosadašnji član Glavnog odbora Demokratske stranke i zvanično je pristupio Republikanskoj stranci. Od sada Jovan Tišma je član Predsedništva Republikanske stranke i predsednik Pokrajinskog odbora RS za Vojvodinu. Predsednik Republikanske stranke Nikola Sandulović je u […]\nPosted on 08/08/2018 08/08/2018 Author Redakcija Jutarnji GLASnik\tComment(0)\nDRUŠTVO SRBIJA VIDEO GLASNIK\nKako srpske bezbednosne službe naručuju i organizuju ubistva\nPotresna konferencija za štampu Republikanske stranke o pokušaju zloupotrebe uniformisanih lica od strane organizovane kriminalne grupe visokopozicionirane u vlasti, koja koristi moć i uticaj na bezbednosne službe, želeći da ih iskoristi kako bi zaštitili svoj opstanak na vlasti i svoje “prljave” poslove. Priča o tome kako su bivši direktor BIA-e, Saša Vukadinović, njegov zet Zoran […]\nPosted on 12/07/2018 14/07/2018 Author Redakcija Jutarnji GLASnik\tComment(0)


Vlada Srbije donela je izmenu odluke o protokolu ulaska državljana Srbije u zemlju, u skladu sa epidemioploškom situacijom i zaštitom stanovništva od zarazne bolesti COVID-19.\nDržavljani Srbije mogu da uđu u zemlju i kreću se bez ograničenja uz negativan PCR test na korona virus, ne stariji od 72 sata. Ukoliko državljanin Srbije bez urađenog testa uđe u zemlju, u obavezi je da 14 dana provede u samoizolaciji. U periodu samoizolacije imaju mogućnost da testiranje obave u nekoj od referentnih laboratorija u zemlji i ukoliko je test negativan, prekinu samoizolaciju.\nČlanovi vlade usvojili su i izmenu odluke o ograničenju visine cena i marži osnovnih životnih namirnica i zaštitne opreme, kojom se rok važenja te odluke produžava za još 30 dana. Kako bi se sprečile zloupotrebe i neopravdano podizanje cena, vlada je definisala spisak proizvoda čije se cene ne smeju povećavati. Imajući u vidu činjenicu da je preporuka lekara da se i dalje nosi lična zaštitna oprema, vlada je ovom odlukom obezbedila da se cena ove opreme ne povećava.\nRedovan avio-saobraćaj nakon dogovora sa EU\n“Zeleni koridori” na pojedinim graničnim prelazima


Austrijski kancelar Sebastijan Kurc izložen je velikim medjunarodnim pritiskom da prekine koaliciju sa Slobodarskom partijom (FPO) nakon afere oko video snimaka iz 2017. na kojima se vidi da Hajnc Kristijan Štrahe, koji je danas podneo ostavku, navodnoj nećaki jednog ruskog milijardera nudi državne poslove za finansijsku pomoć njegovoj stranci.\nKurc je trebalo da se obrati javnosti sa odlukom o budućnosti vlade ali je termin konferencije odložen.\nTako se navodi da ga je nazvala nova šefica nemačke CDU Anegret Kramp Karenbauer koja mu je savetovala da raskine koaliciju.\nSlične poruke dobijao je i od strane drugih nemačkih partija.\nInače snimci koji su obelodanili aferu objavili su nemački mediji "Špigel" i "Zidojče cajtung".\nDok donosi odluku o sudbini vlade ispred sedišta vlade, u kojem treba da bude održana konferencija za štampu, okupilo se više hiljade Austrijanaca koji traže prevremene izbore.\n"Štrabag" najavljuje proveru dodele držanih poslova\nAustrijski građevinski koncern "Štrabag" (STRABAG) najavio je, nakon objavljivanja video snimaka koji su izazvali politički pad Štrahea, da će proveriti kako su dodeljivani poslovi u prošloj godini.\nVlasnik kompanije i raniji generalni direktor Hans Peter Hazelštajner rekao je bečkom dnevniku "Standard" da želi da analizira sve poslove koje je ovaj koncern protekle godine izgubio na tenderima.\nŠtrahe je, na video snimku koji su objavili nemački mediji, navodnoj nećaki jednog ruskog milijardera obećao dodelu državnih poslova ako bude pružila finansijsku podršku njegovoj stranci.\n- "Štrabag" neće više dobijati državne poslove, umesto toga bi trebalo da ih dobija firma koju bi ta žena trebalo da osnuje, ako bude velikodušno finansijski podržala stranku - rečeno je na snimku razgovora napravljenog pre dve godine na Ibici u jeku predizborne kampanje za parlamentarne izbore u Austriji.


Ovogodišnja inflacija 11,5 odsto | Boom93\nOvogodišnja inflacija 11,5 odsto\nInflacija u Srbiji bila je u 2010. godini 11,5 odsto, objavio je u četvrtak Republički zavod za statistiku (RZS).\nCene na malo robe i usluga u decembru su u proseku povećane za 0,7 odsto u odnosu na prethodni mesec. Kako je saopštio Zavod (www.stat.gov.rs), ovog meseca su cene na malo bile za 11,5 odsto više nego u istom mesecu 2009. godine.\nTroškovi života u Srbiji su u decembru bili viši 0,7 odsto nego u novembru dok su u odnosu na isti mesec prošle godine porasli 10,4 odsto.\nRazlika izmedju inflacije i troškova života, ističe RSZ, posledica je različitog uticaja rasta cena pojedinih proizvoda na formiranje tih indeksa.


Završena klinička ispitivanja vakcine Centra „Vektor“ - Sputnjik Srbija\n02:30 04 Mart 2021\nZavršena klinička ispitivanja vakcine Centra „Vektor“\n10:02 30.09.2020 Preuzmite kraći link\nZavršena su klinička ispitivanja vakcine ruskog Državnog naučnog centra za virologiju i biotehnologiju „Vektor“ protiv virusa korona, saopštila je direktorka Savezne službe za fitosanitarni nadzor (Rospotrebnadzor) Ana Popova.\n„Klinička ispitivanja završena su u ‘Vektoru’ bukvalno danas. Klinička ispitivanja vakcine nastavljaju se u Institutu za vakcinu ‘Čumakov’“, precizirala je ona.\nPopova je dodala da virus korona veoma sporo mutira i da trenutno naučnici u svetu nisu primetili značajne promene ovog virusa.\nOna je objasnila da pojam „značajne promene“ predstavlja one promene koje mogu da utiču na dalji razvoj epidemiološkog procesa.\n„Počeo je da se širi brže ili je počeo da izaziva tešku kliniku – ne. Naučnici ne vide takve promene virusa“, dodala je ona.\nPopova je istakla da su sve vakcine protiv virusa korona koje se razvijaju u Rusiji stvorene na različitim platformama.\n„Ovo je vrlo dobro, jer su to vakcine sa malo drugačijim načinom dejstva na organizam i, naravno, imaće različitu reaktogenost i koristiće potpuno različite tehnološke platforme za proizvodnju. Nećemo biti ograničeni u količini koju možemo da proizvedemo“, napomenula je Popova.\nPolovinom septembra je objavljeno da je završena prva faza kliničkih ispitivanja ruske vakcine protiv virusa korona centra „Vektor“ i da je dokazano da je vakcina potpuno bezbedna.\nUskoro registracija vakcine Centra „Vektor“\nvirus korona, vakcina


Vodolija – mesečni horoskop za novembar 2014. - www.MesecniHoroskop.com\nHome » Mesečni horoskop » Vodolija – mesečni horoskop za novembar 2014.\nVodolija – mesečni horoskop za novembar 2014.\nObjavljeno 23. oktobra 2014. u sekciji Mesečni horoskop // 14 komentara\nMesečni horoskop za novembar 2014. za sve Vodolije! POSAO Poslovne prognoze za novembar 2014.\nEvo ga jedan mesec u kome ćete biti pretrpani, ako radite onda poslom, a akoste đak ili student onda učenjem. Tokom novembra će biti perioda tokom kojih bukvalno nećete dizati glavu, bićete pretrpani svim i svačim, i dešavaće vam se da dok jednu stvar radite, dobijate dve nove koje su hitne, koje treba završiti još juče… Ono što možemo da savetujemo je da date sve od sebe da što više obaveza privedete kraju, makar radili 50% više vremena nego što inače i radite, da se ne bi prenele na period pred nama. Ako ikako možete, ne odlažite ništa za sutra, jer već sutra biste mogli da budete zatrpani novim obavezama. Ne možemo ništa pametno da kažemo, sem da vam držimo palčeve i nadamo se da ćete uspeti sve to da odradite na najbolji način!\nAko ste u vezi: Nećete imati puno vremena za ljubav tokom ovog meseca. Partner će da vam zamera što ste često umorni, što su vam druge stvari važnije od ljubavi, ali znate da imate puno obaveza, pokušajte to i partneru da objasnite na najbolji mogući način i biće sve ok. Ovaj mesec se koncentrišite na posao, ljubavi će uvek biti! Ako ste usamljeni: Nećete ovaj mesec imati neke velike šanse da upoznate nekog novog. Oni koji imaju simpatije na poslu, u školi, na fakultetu, negde gde provode veliki deo dana, će i imati neke šanse da započnu vezu ili bar lepo druženje, a sem toga ovaj mesec nećete imati puno šansi. Ali proći će i novembar, obaćavamo!\nMučiće vas iscrpljenost, bićete preumorni, nedostatak sna… Dajte sve od sebe da svaki slobodan trenutak posvetite sebi, odmarajte se što više možete, a ako vam se pruži šansa – trk u prirodu, udišite čist vazduh i pročistite organizam. Sem toga, ništa specijalno ne bi trebalo da preti!\nSREĆNI BROJEVI Važni brojevi za novembar 2014. 16, 29, 21, 22, 25, 29\nvodolija mesečni horoskop za novembar


KOMŠIĆ PRIZEMLJIO DODIKA KAO AVION IZ MOSKVE: "Migranti ostaju u RS-u sve dok..." - E-index\nKOMŠIĆ PRIZEMLJIO DODIKA KAO AVION IZ MOSKVE: “Migranti ostaju u RS-u sve dok…”\nČlan Predsjedništva BiH Željko Komšić smatra da je prisustvo migranata u manjem bh. entitetu direktna posljedica Dodikovog odbijanja prijedloga da se na granici BiH sa Srbijom angažuju Oružane snage BiH.\n“Dodik je na sjednici Predsjedništva BiH 11. juna prošle godine rezolutno odbio takvu mogućnost, čime su nastavljeni nelegalni prelasci migranata s teritorije Srbije na teritoriju BiH. On je time faktički migrante pozvao u entitet RS”, navodi Komšić i dodaje:\n“Sve dok je to tako i dok Dodik odbija da angažujemo OSBiH kako bismo spriječili nelegalne ulaske migranata u BiH, i u oba njena entiteta, migranti koji se sada nalaze u entitetu RS, tu treba i da ostanu.”\nTako je Komšić vrlo brzo uzvratio Dodiku na njegovu izjavu da će migrante “dopremati” do USK.\nISKUSTVO SA KORONAVIRUSOM IZ PRVE RUKE: Sarajka osjetila prve simptome na ljetovanju u Hrvatskoj, ispričala je svoje iskustvo (VIDEO)


Poprište u Prištini: Voker i Haradinaj vs Klinton i Tači - 12.05.2017, Sputnik Srbija\nAmerička, to jest, proklintonovska struja, koja je naklonjena Tačiju, osim ekonomskih ima i političke razloge da Kosovo ostane pod njihovom kontrolom, pre svega... 12.05.2017, Sputnik Srbija\nVanredni parlamentarni izbori na Kosovu koji će biti održani u junu ove godine biće pre svega odmeravanje snaga između Ramuša Hardinaja i Hašima Tačija. U zavisnosti od toga čija stranka će pobediti biće jasnije i ko iz međunarodnih krugova ima najjači uticaj na Kosovu: Velika Britanija, „Klintonova“ adminstracija ili možda — Turska.\nTrenutno, raspored snaga je sledeći. Ramuš Hardinaj iza sebe ima podršku albanskog premijera Edija Rame, koji ga je još dok je bio u apsu u Francuskoj proglasio za heroja „OVK“. Tonija Blera, bivšeg britanskog premijera koji je ujedno i blizak prijatelj i bivši savetnik Rame, ali i čija žena Čeri (u advokatskim krugovima koristi devojačko prezime But) je pravni zastupnik Haradinaja još od Haškog tribunala preko pravnog tima „Matriks“. Isti tim je Ramuša zastupao i nedavno u Francuskoj. Hardinaju podršku daje i Vilijam Voker koji je nedavno izjavio da je Hašim Tači — politička prošlost. Voker inače važi za čoveka sa bliskim vezama u delu američke obaveštajne službe CIA.\nU CIA i Hašim Tači ima prijatelje, ali preko klana Klintonovih, posebno preko Medlin Olbrajt i Hilari Klinton, ali i njene bivše saradnice Viktorije Nuland. U poslednje vreme, Tači je ostvario i značajne veze sa Turskom i Saudijskom Arabijom. Najveću podršku, međutim, ima u albanskoj dijaspori u Americi i u Kongresu.\nAlbanska štampa koja nije naklonjena Tačiju piše da je upravo ta vrsta podrške i presudila da se Tači odluči na vanredne parlamentarne izbore, jer mu je obećana apsolutna podrška, a s obzirom na brojnost dijaspore pobeda je moguća. Tači ne važi za čoveka koji politički rizikuje, pa se smatra da je ova podrška „sigurna karta za pobedu“. S druge strane, Hardinaj uz sebe ima i najbogatijeg Albanca Bedžeta Pacolija, ali i trenutni rejting koji bi veoma lako mogao da pomuti planove Tačija u slučaju da izbori budu regularni.\nTačijeva ili Haradinajeva struja pitanje je sad? Zašto je gorepomenutim bitno koja će od te dve opcije da pobedi na izborima?\nAmerička, to jest, proklintonovska struja, koja je naklonjena Tačiju, osim ekonomskih ima i političke razloge da Kosovo ostane pod njihovom kontrolom, pre svega zbog potreba NATO-a, ali i kao „kontrolna“ tačka za Evropsku uniju, koja bi opet, ako bi već morala da bira na mestu premijera najradije videla, ako već ne može Isu Mustafu, Pacolija, jer on kao biznismen „ima malo drugačiji pristup politici“ u odnosu na ovu drugu dvojicu. Haradinaj je, sa druge strane, potreban pre svega Ediju Rami, jer Ramuš ne slovi za nekoga ko je „ljubimac američkih krugova“ (dva puta ga je Olbrajtova faktički skinula sa vlasti, kažu i sklonila u Hag da bi Tači mogao da procveta politički) i jer na njega ne mogu da računaju. Sa te strane se očekuje da Hardinaj vodi više nacionalnu politiku, koja odgovara albanskom premijeru, koji nije baš u zavidnoj poziciji što se tiče unutrašnje politike u svojoj državi, ali i koji trenutno treba Evropi kao neko ko može da drži Albance u regionu pod „kontrolom“.\n11 Maj 2017, 15:22\nAnalitičari sa Kosova nisu želeli da se upuštaju u ovakvu vrstu spekulacija, ali su mišljenja da je Tači vladu namerno oborio jer veruje da će od toga imati koristi.\nPolitikolog Behljuj Bećaj kaže da ovi izbori odgovaraju stranci Hašima Tačija PDK, jer se očekuje uskoro podizanje optužbi za pojedine članove ove stranke za pretpostavljena krivična dela tokom rata.\n„Ne bi valjalo da posle izbora bude isti scenario sa istim partnerima. Nažalost, ja ne vidim nove partnere u političkoj igri na Kosovu, ali vidim da sadašnji saveznici koji su bili pretežno opozicija pretenduju da se priključe stranci koja će biti pobednik na predstojećim izborima“, kaže Bećaj.\nPolitički analitičar Adriatik Keljmendi podseća da je opozicija držala parlament mesecima u blokadi, ali i da je koalicioni sporazum, po kojem je lider LDK Isa Mustafa dobio mesto premijera, a Tači u skupštini podršku za izbor na mesto predsednika države, realizovan. U tom kontekstu, on kaže da po javnom mnjenju PDK još ima većinu, ali da na ove izbore idu sa aspiracijama da pored funkcije predsednika dobiju i mesto premijera.\n„Zbog rejtinga veruju da Kadri Veselji (šef PDK umesto Tačija) ima šanse da postane premijer. Mustafin LDK pokušava sada da napravi koaliciju sa Bedžetom Pacolijem, koji po poslednjim procenama može da dobije od sedam do osam odsto glasova. Oni mogu da naprave neki preokret, a ako se to ne desi LDK ima više šanse da bude u opoziciji“, veruje on.\nUkoliko bi Tačijeva stranka izgubila izbore, a Haradinaj u koaliciji dobio većinu, ne samo da bi dobio mesto premijera, već bi uz većinu koju bi imao u skupštini mogao i Tačija da skine sa trona „predsednika“ Kosova, dok bi na njegovom mestu bio viđen Bedžet Pacoli.\nInače, interesantno je da Kadri Veselji, koji je zamenio Tačija na mestu predsednika stranke i koga bi Tači rado video, naravno i Amerikanci, u premijerskoj fotelji, od 2009. ima registrovanu firmu koja se bavi kompjuterskom opremom u Švajcarskoj, kao državljanin — Srbije.


Iznenađenje u Madridu: Zverev eliminisao Nadala!\nIzvor: MozzartSport.com, 07.Maj.2021, 17:30\nI to sa 2:0 u setovima\nAko Novak Đoković ne blista ove sezone na šljaci, može da mu podigne raspoloženje činjenica da ni Rafaelu Nadalu ne cveta cveće pred Rolan Garos. Potvrda toga stigla je u Madridu gde je Aleksandar Zverev uspeo da eliminiše prvog favorita i to sa 2:0 u setovima - 6:4, 6:4.\nTo je prvi put da je Zverev nadigrao Nadala na šljaci. U borbi za finale Zvereva čeka duel protiv Dominika Tima.\nNadal je inače bolje započeo ovaj četvrtfinalni okršaj, poveo sa 4:2 posle napravljenog brejka, ali posle toga je na terenu postojao samo Zverev. Vrlo brzo je vratio brejk i dobio set sa 6:4 za prednost od 1:0 u setovima....


Vlasnici skladišta u Tjencinu preko veze dobijali dozvole\nMeđu 10 zvaničnika kompanije "Ruihai Logistics" koji su privedeni u vezi s eksplozijama u Tjencinu, nalaze se i sin bivšeg šefa policije i bivši izvršni direktor državne hemijske kompanije, koji su koristili svoje veze da dobiju dozvole uprkos kršenju bezbednosnih mera.\nDržavna novinska agencija Sinhua javila je danas da su u istrazi privedeni Dong Šesjuen, sin pokojnog šefa policije u Tjencinu i bivši direktor kompanije "Sinohem" Ju Sjuevej.\nIzveštaj Sinhue potvrđuje rašireno verovanje da privatne kineske kompanije koriste lične veze s ljudima u vlasti kako bi zaobišli pravila, što nekad ima katastrofalne posledice, navodi Asošijetid Pres (AP).\nDong je izjavio da ga je Ju angažovao 2012. zbog njegovih veza i da je lako mogao da dobije sertifikat o protivpožarnoj bezbednosti.\nNa osnovu tog sertifikata lokalni zvaničnici su mogli da izdaju građevinsku dozvolu, iako je izgradnja skladišta planirana na manje od propisanih 1.000 metara razdaljine od kuća i javnih puteva.\nDong je izjavio i da mu je Ju rekao da će rešiti problem procene bezbednosti i da je promenio firmu koja daje te procene da bi dobio zadovoljavajući izveštaj. Ju i Dong su vlasnici iz senke kompanije "Ruihai". Na papiru je vlasnik 55 odsto kompanije rođaka Juove supruge, a 45 odsto je u vlasništvu Dongovog školskog druga.\nDong je rekao agenciji Sinhua da je želeo da bude vlasnik iz senke zbog položaja njegovog oca u policiji, ali nije jasno zašto je Ju želeo da sakrije da je vlasnik.\nU eksplozijama u skladištu opasnih materijala 12. avgusta poginulo je 114 ljudi, više od 670 je povređeno, a 65 se još vodi kao nestalo. Građani koji žive u blizini skladišta i dalje protestuju tražeći odštetu.


Danas dodjela priznanja najuspješnijim bh. kompanijama » Play Now\nDanas dodjela priznanja najuspješnijim bh. kompanijama\nVodeći privredni događaj “100 najvećih u BiH”, 31. dodjela priznanja najuspješnijim kompanijama u Bosni i Hercegovini, održat će se sutra u hotelu Hills.\n“Prema našim analizama finansijskih izvjestaja došli smo do podataka o povećanju parametara u svim segmentima. Tako bilježimo porast broja kompanija koje predaju finansijske izvještaje za 2 posto i taj broj iznosi 32.299, broj zaposlenih za 4 posto i iznosi 507.021 dok je ukupan prihod od prodaje rastao za 7 posto i iznosi 65.876.899.966 KM. Ono što bismo izdvojili je rast prihoda od u izvoza od 12 posto i iznosi 10.123.661.539 KM“, istakao je direktor bonitetne kompanije LRC BIS, Emil Kučković, koja je radila sveobuhvatnu analitiku za “100 najvećih u BiH”\n“Značajan dio naših izvozno orjentisanih klijenata pozicioniran je na listi 100 najvećih, na šta smo posebno ponosni. Želimo njihove, ali i mnoge druge pozitivne priče, u čijem smo kreiranju učestvovali našom podrškom, podijeliti sa drugima, te na taj način promovisati potencijale bh. privrede”, izjavio je Emir Jildizlar, menadžer korporativnih komunikacija Addiko Bank dd Sarajevo i dodao da je to bio ključni razlog uključenja Addiko banke u ovaj projekat sa Poslovnim novinama.\n“Osim razvoja distributivne mreže i širenja mreže poslovnica, naša najveća investicija su ljudi. Stalne edukacije i unaprjeđenja znanja i vještina naših zaposlenih osnova je našeg daljeg razvoja”, navela Tujkovićeva te dodala da se samo uz dosljednost, odgovornost i istrajnost mogu realizirati postavljeni ciljevi.\nProjekat “100 najvećih u BiH” koji se ove godine prvi put održava pod pokroviteljstvom predsjedavajućeg Vijeća ministara BiH, Denisa Zvizdića, ima za cilj pokazati da u našoj zemlji ima veoma uspješnih kompanija koje su priznate na domaćem i svjetskom tržištu. Projekat godinama uz Vanjskotrgovinsku komoru BiH podržavaju i Vijeće stranih investitora BiH, Privredna komora Federacije BiH i Privredna komora Republike Srpske. Rang-liste najvećih kompanija u BiH dostupne su u tradicionalnom specijalnom izdanju publikacije Poslovnih novina – “100 najvećih u BiH”, koja predstavlja godišnji pregled uspješnog poslovanja domaće privrede.


Naslovna Košarka ABA Vikend odluke pred nama!\nMarinković se nada pobedi Partizana u predstojećem derbiju (FOTO: STARSPORT/ Pedja Milosavljevic)\nNakon ovog vikenda će mnoge stvari biti mnogo jasnije. U mnogim fudbalskim ligama dolazi do ključnih mečeva, a u ABA ligi se odlučuje ko će u finale.\nCrvena zvezda i Partizan su odigrali dva neverovatno neizvesna meča u polufinalu ABA lige, a tome su prethodila dva duela u kojima je takođe bilo mnogo neizvesnosti – jedan u Kupu Radivoja Koraća i jedan u ABA ligi.\nU polufinalnoj seriji je 1:1, a Crvena zvezda će izgleda do kraja sezona morati da nauči da živi bez Džoa Reglenda. Najbolji pojedinac tima se povredio i pitanje je kada će ponovo na teren, tako da će Milan Tomić morati da pronađe nova rešenja na poziciji 1.\nPartizan je kompletan, ali ovoga puta će biti bez svojih navijača koji su umnogome doprineli pobedi u prethodnom meču. Pobeda u ovom duelu će doneti prevagu na stranu jedne od ove dve ekipe – jer bi ovim trijumfom sezona bila uspešna!\nBiće tesno i u Zagrebu gde Cedevita i dalje odoleva Budućnosti, koja je ipak u Morači došla do pobede i izborila majstoricu. Slaven Rimac se nada da će sa svojom skraćenom rotacijom uspeti nekako da parira mnogo dužoj klupi Budućnosti, dok se Jasmin Repeša uzda u kvalitet svoje ekipe.\nA tek kakav nas fudbalski vikend očekuje! U Liverpulu se nadaju da će pobedom nad Sautemptonom ponovo preuzeti prvo mesto na tabeli, bar do sledeće nedelje, kada Mančester siti igra svoj meč sa Kristal Palasom.\nU subotu imamo derbi između Juventusa i Milana u Italiji, ali će sve oči biti uprte u Nemačku! Tamo Bajern dočekuje Borusiju Dortmund, kojoj je posle kiksa Bavaraca u duelu sa Frajburgom dovoljan i bod na ovom meču. Ukoliko Borusija pobedi deluje da titula sigurno ide u žuti tabor, u ostalim slučajevima trka i dalje ostaje otvorena.\nSubotnji program zatvaraju Barsa i Atletiko u meču u kome se Dijego Simeone nada pobedi koja bi njegov tim vratila u trku za titulom, tako da ovaj vikend može da ponudi mnogo odgovora!\nSpremite se, iskoristite naše kvote i sastavite pobedničke tikete jer se mnogo toga rešava! Budite pobednici!\nPrethodni tekstTemperament nije dugo bio miran – Kopa Libertadores ,,pocrveneo” u skoro svim mečevima!\nSledeći tekstZoran Tošić: Ima nade da nam krene, imamo još toga da pokažemo


Medijska udruženja: Skandalozna odluka Politike da objavi Martićev tekst | Insajder\nNovinarska i medijska udruženja i organizacije šokirani su odlukom uredništva Politike da objavi pismo Đorđa Martića „Ćuruvija, Račak i Gordić“, navodi se u saopštenju koje su potpisali Slavko Ćuruvija fondacija, Nezavisno udruženje novinara Srbije, Nezavisno društvo novinara Vojvodine, Asocijacija medija i Asocijacija onlajn medija.\nPolitikino izdanje od petka sadrži pismo Đorđa Martića, bivšeg urednika Politike ekspres, koji je 6. aprila 1999, pet dana pre ubistva Slavka Ćuruvije, objavio tekst-poternicu za glavnim urednikom Dnevnog telegrafa i Evropljanina – „Ćuruvija dočekao bombe“ Miroslava Markovića, koji je iste večeri pročitan i u Dnevniku RTS-a, podseća se u saopštenju.\nKako se navodi, tekst, koji je lažno predstavio Ćuruviju kao jednog od onih koju su prizivali bombardovanje SR Jugoslavije, završava se zloslutnim rečima: „A ako su se nadali da će njihova izdaja biti zaboravljena, uzalud su se nadali“.\n“Prekjučerašnji tekst u Politici na mnogo načina ponavlja surovost i nemoralnost svog prethodnika iz 1999. Đorđe Martić se i sada, 18 godina kasnije, ruga ubijenom novinaru, cinično tvrdeći kako je on 'svojom saglasnošću da se tekst objavi' – 'praktično pozvao Ćuruviju da sve to demantuje i da mu se lepo, kako i dolikuje – izvinimo'. Ćuruvija je, kaže Martić, odbio da demantuje, tako da – 'pametnom dovoljno'“, piše u saopštenju.\nMartić, kako navode medijska udruženja, tvrdi i “kako je Ćuruvija (a ne Đinđić) u to vreme bio vodeći kritičar Miloševićevog režima, kao i da je ovaj novinar ugrožavao Đinđićevo liderstvo, dok za Miloševićev režim nije bio opasan, insinuirajući da iza ubistva stoji upravo – Zoran Đinđić”.\n“S dubokim žaljenjem konstatujemo da, dajući prostor somnabulnim Martićevim konstrukcijama, Politika ni na koji način nije doprinela informisanju javnosti, već upravo suprotno – njegovoj besramnoj kontaminaciji i vređanju uspomene na ubijenog novinara”, poručuju strukovna udruženja.\nPrethodno je ovaj tekst osudilo Udruženje novinara Srbije navodeći da je Politika dozvolila "osramoćenom uredniku Politike Ekspres da se izruguje našem ubijenom kolegi i pravi cinične insinuacije na račun umešanosti Zorana Đindjića u ubistvo Slavka Ćuruvije".


Koje osobine treba da ima uspešan moderator događaja? - Evento\nModerator je osoba od koje, verovali ili ne, u najvećoj meri zavisi uspeh panela, tribine, konferencije ili bilo kog sličnog događaja. Reč je o osobi koja uspostavlja kontrolu nad tokom događaja i usmerava ih u zavisnosti od zahteva teme, ali i sopstvenih veština moderiranja. Ukoliko sumnjate u važnost moderatora, setite se dosadne teme sa poslednjeg predavanja koju je domišljati profesor učinio neočekivano zanimljivom, ili nekog panela koji je uprkos aktuelnosti teme ostavio na vas “bled” utisak.\nX faktor najvećim delom odgovoran za doživljaj događaja je upravo moderator, koji je dešavanja poveo u vrlo zanimljivom, ili pak neočekivano dosadnom smeru. U narednim redovima predstavljamo karakteristike uspešnih moderatora, zbog kojih većina njih deluju kao pravi profesionalci, iako to nužno ne moraju biti.\nOdlična pripremljenost i temeljno istraživanje\nSvaka organizacija događaja zahteva pripremljenog moderatora. Glavna odlika svakog uspešnog govornika je poznavanje teme o kojoj treba da govori ili diskutuje sa učesnicima događaja. Uzmimo za primer da je reč o prezentaciji najnovijeg projekta pred potencijalnim poslovnim partnerima, koji bi lako mogli da se uključe u isti i donesu korist datoj kompaniji.\nModerator takvog sastanka bi morao da poznaje projekat do najsitnijeg detalja , ali i širi kontekst u kome se on razvija, što podrazumeva delatnost kompanije, njena iskustva na sličnim projektima i prirodu poslovanja potencijalnih partnera koje svojom prezentacijom treba da ubedi da saradnja treba da se realizuje.\nOvakav nastup zahteva i izvesno iskustvo, pa se za moderatora ovakvog sastanka gotovo nikada neće birati kolega koji je tek nedavno postao deo kolektiva, već neko ko je u dužem vremenskom periodu imao priliku da prođe kroz poslovne izazove i (ne)uspehe kompanije.\nIdealne okolnosti podrazumevaju bar nekoliko dana izučavanja teme, pripreme glavnih teza i konsultovanja sa saradnicima oko potencijalnih nedoumica. Saradnja sa kolegama je u ovom kontekstu izuzetno važna, čak i ako neki od njih nisu deo sastanka, budući da kao moderator predstavljate čitavu kompaniju i njene ciljeve, pa ćete sigurno imati više samopouzdanja ukoliko prilikom prezentacije budete znali da vaše stavove dele i vaše kolege.\nElokventni moderatori promovišu interakciju\nSve što ste kao budući moderator pripremili i istražili, treba da prenesete na jasan i koncizan način. Zbog toga će vam veštine komunikacije biti od izuzetne pomoći, a velika je verovatnoća da ih posedujete ukoliko ste izabrani za moderatora. Koja god tema bila na dnevnom redu, potrudite se da budete temeljni i precizni, ali sve vreme jasni. Složene fraze u svakoj trećoj rečenici zvuče sjajno samo ukoliko ih zaista razumete i koristite barem nekoliko puta na nedeljnom nivou, pa ukoliko to nije slučaj radije birajte jednostavne izraze koji će na mnogo bolji način preneti željenu poruku prisutnima.\nPrirodnost i razumevanje teme – odlilka dobrog govornika\nIako su nam još školski časovi pokazali da učenje napamet nije dobra ideja, vredi i ovde napomenuti da ovakav način pripreme govora neće imati uspešan ishod. Najčešće se događa da neko od prisutnih postavi pitanje na koje moderator sa naučenim govorom ne može da odgovori, ili što je još češće – sami govornici se zbune i ne umeju da nastave sa prezentacijom istim kvalitetom.\nZbog toga se potrudite da budete prirodni, da razumete ono što govorite i da pratite reakcije slušalaca. Budite spremni na to da ćete neke stvari dodatno pojašnjavati, dok će se za neke pokazati da su suviše dobro poznate da bi se ponovo prepričavale. U tim situacijama bi trebalo da “opipate puls” publike i lagano pređete na sledeću tačku dnevnog reda. Kreirajte interaktivnu atmosferu i dajte priliku učesnicima sastanka da postavljaju pitanja tokom sastanka, jer je njihovo razumevanje i učešće u temi suština čitavog događaja.\nModerator treba da održava dinamičnu atmosferu\nOd velike je važnosti kretanje moderatora, ton glasa i tip prezentacije koja se prikazuje. Najbolji moderatori ne stoje u mestu, već se nenapadno kreću i ukazuju na bitne delove svoje prezentacije. Takođe, kada se nađete u ovoj ulozi budite slobodni da naglasite najbitnije segmente priče, blago povišenim tonom ili zanimljivim prikazom na prezentaciji.\nPrezentacija nikada ne treba da bude opterećena tekstom, jer je mala verovatnoća da će publika uspeti da iščita sadržaj, a da istovremeno isprati sve što moderator govori. Mnogo bolje rešenje su važni grafici, slike ili koristan video materijal koji će biti praćen vašim detaljnijim objašnjenjima.\nNa ovaj način će učesnici gledati prezentaciju, slušati moderatora i eventualno beležiti najvažnije stavke, pa je mogućnost da se neko uspava potpuno eliminisana. Ukoliko povremeno prekinete svoje izlaganje da biste postavili pitanje ili saslušali nekog učesnika, nema sumnje da će svi prisutni biti oduševljeni vašim moderatorskim sposobnostima.\nNe zaboravite i to koliko je bitno da vaše izlaganje bude u granicama najavljenog trajanja poslovnog sastanka ili konferencije. Takođe, pobrinite se za proveru svih tehničkih elemenata koji su vam potrebni tokom sastanka, što uključuje mikrofone, projektore, zvučnike, i sl. Iako su ovo stvari o kojima najmanje razmišljamo, kvalitetan zvuk, jasna slika i slične “sitnice” mnogo utiču na kvalitet prezentacije. Ukoliko implementirate navedene osobine uspešnih moderatora i u svoju praksu, sigurni smo da ćete značajno povećati kvalitet svojih moderatorskih veština.


Početna » Politika » Page 2348\nSrbija i Švajcarska sarađuju u OEBS-u\nMinistri spoljnih poslova Srbije i Švajcarske Ivan Mrkić i Didije Burkhalter predstavili su, na sednici Stalnog saveta Organizacije za evropsku bezbednost i saradnju, plan sukcesivnog predsedavanja dve zemlje OEBS-u u periodu 2014-2015. godine. Švajcarska, koja će predsedavati 2014. i Srbija, koja će predsedavati 2015, izradile su zajednički plan pod nazivom „Principi saradnje“.\nPiše: P. D. 2. 7. 2013.\nRusija neće promeniti stav prema Kosovu\nPredstavnik ruskog Ministarstva inostranih poslova Konstantin Dolgov izjavio je da zvanična Moskva neće priznati nezavisnost Kosova, bez obzira na to što su vlasti iz Prištine donele odluku da uvedu vize za građane 87 zemalja sveta, uključujući Rusiju.\nPiše: R. D. 2. 7. 2013.\nPriznanje za Gordanu Čomić\nPotpredsednica Skupštine Srbije Gordana Čomić izabrana je danas u Istanbulu za izvestioca Generalnog komiteta za demokratiju, ljudska prava i humanitarna pitanja Parlamentarne skupštine OEBS.\n„Gospodine Dinkiću imao sam dilemu kada sam razmišljao kako da počnem ovo izlaganje, da li citatima čoveka koji je verovatno najčešće pisao o budžetima, deficitima i poreskoj politici – mnogo bolje od bilo kog ministra finansija na svestu, mislim na Efraima Kišona ili da počnem citatom iz oblasti roka. Vi bar niste od onih ministara koji su u petak bili na Ušću pa ćete to bolje razumeti“, rekao je poslanik LDP Bojan Đurić tokom skupštinske rasprave o rebalansu budžeta.\nPiše: B92/Foto: FoNet 2. 7. 2013.\nPregovori o članstvu u EU kao šansa za modernizaciju\nPoruke predsednika Evropskog saveta Hermana van Rompeja predstavljaju važno ohrabrenje Srbiji u nastavku evropske integracije, ali i podsetnik na obaveze koje se moraju ispuniti na tom teškom putu – kaže za Danas Aleksandra Joksimović, predsednica Centra za spoljnu politiku, povodom jučerašnje posete nezvaničnog predsednika EU Beogradu.\nPiše: M. Stojanović 1. 7. 2013.\nŠta Srbiju čeka nakon otvaranja pregovora\nPrvo što Srbiju očekuje u narednim mesecima po otvaranju pregovora o pristupanju Evropskoj uniji, iako u petak nije određen konkretan datum, jeste početak izrade pregovaračkog okvira, a potom i „skrining“, odnosno analitički pregled zakonodavstva, koji u proseku traje od 12 do 15 meseci.\nPiše: B. Cvejić 1. 7. 2013.\nVlada može bez URS\nRazgovori o rekonstrukciji Vlade Srbije trebalo bi da počnu do kraja ove nedelje i to najpre između ključnih partnera u koaliciji, naprednjaka i socijalista. Posle dogovora dva ključna partnera u Vladi uslediće konsultacije sa ostalim strankama koalicije, od kojih se očekuje da predlože smene u svojim resorima.\nPiše: M. R. Milenković 1. 7. 2013.\nPiše: Marija Stojanović 1. 7. 2013.\nNova zgrada Ambasade SAD u Srbiji\nNova zgrada američke ambasade u Beogradu, koja je juče svečano otvorena u Bulevaru kneza Aleksandra Karađorđevića, predstavlja simbol prijateljstva i međusobne privrženosti Srbije i SAD, ocenili su premijer Ivica Dačić, državni podsekretar za administrativna pitanja Patrik Kendi i ambasador Majkl Kirbi.\nPiše: P. D. 1. 7. 2013.\nVelimir Ilić se izvinio, ali…\nPredsednik Nove Srbije i ministar građevinarstva Velimir Ilić smatra da je njegova izjava da „Vlada nema vlast nad dva miliona Srba u Beogradu i dva miliona Srba u Vojvodini“ ispolitizovana u marketinške svrhe i zlonamerno interpretirana, ali se ipak izvinio.\nČija je „Crnogorka”?\nUprava za imovinu Crne Gore demantovala je danas navode da od 1994. godine Crna Gora ne plaća vodu i struju za zgradu ambasade u Beogradu, poznatiju pod nazivom vila „Crnogorka“.\nPiše: Dol 1. 7. 2013.\nNe želim da interpretiram stav nemačkog Bundestaga koji su umnogome oblikovali parlamentarci bliski aktuelnoj vladajućoj stranci CDU, koju vodi kancelarka Angela Merkel. Ipak, pretpostavljam da je većina članova Bundestaga bila vođena željom da se izbegne da se Srbija i Kosovo međusobno blokiraju u procesu integracije u Evropsku uniju – kaže za Danas Knut Flekenštajn, funkcioner opozicione Socijaldemokratske partije Nemačke i član Spoljnopolitičkog odbora Evropskog parlamenta.\nPiše: M. Stojanović 30. 6. 2013.\nSNS, SPS i URS ovih dana o promenama u vlasti\nDa li će razgovor vladajućih partija o rekonstrukciji Vlade Srbije biti održan ove sedmice, kao što je premijer Ivica Dačić najavio pre nekoliko dana, još je neizvesno, ali se zasigurno u narednim danima mogu očekivati sednice stranačkih organa SNS, SPS i URS, kažu sagovornici Danasa.\nPiše: B. Cvejić 30. 6. 2013.\nSve stranke na vlasti (SNS, SPS i URS), kao i Aleksandar Vučić, Ivica Dačić i Tomislav Nikolić, kao najpopularniji političari, danas imaju i do šest procentnih poena viši rejting nego pre tri meseca, dok je podrška demokratama, koja je tada iznosila od 15 odsto, pala na manje od deset, a ni jedan političar iz redova te partije ne bi prešao cenzus, rezultati su istraživanja javnog mnjenja u Nišu rađenog za potrebe Danasa.\nPiše: Z. Miladinović 30. 6. 2013.\nČestitke i poruke ohrabrenja\nPredsednik Evropskog saveta Herman van Rompej danas stiže u Beogradu gde će se sastati s najvišim državnim zvaničnicima. Van Rompej će razgovarati s premijerom Srbije Ivicom Dačićem, predsednikom Srbije Tomislavom Nikolićem i predsednikom Skupštine Nebojšom Stefanovićem.\nPiše: P. D. 30. 6. 2013.\n1 … 2.347 2.348 2.349 … 3.217


Očekuju nas žestoki okršaji na Prvenstvu Srbije (Foto: Arhiva VSS/Anđela Nišević)\nDakle, 25. i 26. septembra Ada Ciganlija ugostiće najbolje veslače i veslačice u konkurenciji seniora, juniora, kadeta i pionira, što je i poslednje takmičenje u organizaciji Veslačkog saveza Srbije u 2021. godini na kojem će učestvovati i naši reprezentativci koji su branili boje Srbije i osvajali već pomenute medalje na najvećim svetskim takmičenjima.\nPrema poslednjim informacijama, od naših seniora na regatnoj stazi ovog vikenda nećemo videti samo olimpijca Martina Mačkovića, koji je s Milošem Vasićem u dvojcu bez kormilara ove godine bio zaslužan za zlato sa Svetskog kupa i bronzu sa Evropskog prvenstva, kao i peto mesto osvojeno u finalu Olimpijskih igara u Tokiju. Osim Miloša, od takmičara sa OI videćemo i Jovanu Arsić, koja je u skifu ove sezone uzela bronzu na Svetskom kupu, a u Japanu je u najžešćoj konkurenciji, među 32 veslačice, zauzela 15. mesto.\nMiloš Vasić (Foto: Arhiva VSS/Anđela Nišević)\nPrema trenutnom stanju prijava, prvog takmičarskog dana, u subotu 25. septembra, na regatnu stazu na Adi Ciganliji trebalo bi da izađe 125 posada, dok bi drugog dana, u nedelju 26. septembra, za titule trebalo da se takmiči 154 posade - dakle, ukupno 279 čamaca ući će u okršaje za medalje na Prvenstvu Srbije.\nKod seniora je najviše posada prijavljeno u muškoj konkurenciji u skifu - 12, a kod seniorki 11. Najveće borbe gledaćemo u kadetskoj konkurenciji, jer je najveći broj posada prijavljen za trke u ovoj konkurenciji kod muškaraca - u skifu 17, četverac skulu 14 i dubl skulu 13 čamaca. Tu svakako treba pohvaliti i veterane u obe konkurencije, gde je u skifu prijavljeno 13 posada. U svakom slučaju, ovog vikenda nas u Beogradu očekuju žestoki okršaji, a stanje prijava, startne liste i program trka možete da pogledate u nastavku teksta.\nStanje prijava - 1. dan Stanje prijava - 2. dan\nStartna lista, kvalifikacije - 1. dan Startna lista, kvalifikacije - 2. dan\nProgram, kvalifikacije - 1. dan Program, kvalifikacije - 2. dan\nProgram, finale - 1. dan Program, finale - 2. dan